Olmesartan medoxomil STADA , Versio V1.2 RISKIENHALLINTASUUNNITELMAN JULKINEN YHTEENVETO - PDF Free Download\nOlmesartan medoxomil STADA , Versio V1.2 RISKIENHALLINTASUUNNITELMAN JULKINEN YHTEENVETO\nDownload "Olmesartan medoxomil STADA. 10.11.2015, Versio V1.2 RISKIENHALLINTASUUNNITELMAN JULKINEN YHTEENVETO"\n1 Olmesartan medoxomil STADA , Versio V1.2 RISKIENHALLINTASUUNNITELMAN JULKINEN YHTEENVETO VI.2 Julkisen yhteenvedon osiot Olmesartan medoxomil STADA 10 mg kalvopäällysteiset tabletit Olmesartan medoxomil STADA 20 mg kalvopäällysteiset tabletit Olmesartan medoxomil STADA 40 mg kalvopäällysteiset tabletit VI.2.1 Tietoa sairauden esiintyvyydestä Kohonnut verenpaine Hypertensio on krooninen tila, jossa valtimoiden verenpaine on kohonnut. Hypertensio rasittaa jatkuvasti sydäntä ja johtaa hoitamattomana verenpainetaudin aiheuttamaan sydänsairauteen ja sepelvaltimotautiin. Kohonnut verenpaine voi vaurioittaa verisuonistoa eri elimissä, kuten sydämessä, munuaisissa, aivoissa ja silmissä. Joissakin tapauksissa tämä voi johtaa sydänkohtaukseen, sydämen tai munuaisten vajaatoimintaan, aivohalvaukseen tai sokeutumiseen. Essentiaalinen hypertensio, eli kohonnut verenpaine, jonka syyksi ei voida osoittaa muuta tautia, on hypertension tavallisin muoto. Se kattaa noin % kaikista tapauksista. Vuonna 2013 arvioitiin, että Euroopassa noin %:lla väestöstä on kohonnut verenpaine, joka lisääntyy iän myötä. Koska kohonnut verenpaine ei aiheuta erityisiä oireita, verenpaine on mitattava säännöllisesti. Kohonnutta verenpainetta voi hoitaa elämäntapamuutoksilla (kuten ruokavaliomuutoksilla, liikunnalla ja pudottamalla painoa), muilla verenpainetta alentavilla keinoilla, kuten verenpainelääkkeillä tai niiden yhdistelmillä. VI.2.2 Yhteenveto hoidon hyödyistä Olmesartan medoxomil Stada sisältää vaikuttavana aineena olmesartaania, joka kuuluu angiotensiini II -reseptorin salpaajiksi kutsuttujen lääkeaineiden ryhmään. Ne alentavat verenpainetta estämällä verisuonten supistumista. Olmesartan medoxomil Stada -valmistetta käytetään kohonneen verenpaineen hoitoon (tunnetaan myös nimellä verenpainetauti). Kohonnut verenpaine voi vaurioittaa verisuonistoa eri elimissä, kuten sydämessä, munuaisissa, aivoissa ja silmissä. Joissakin tapauksissa tämä voi johtaa sydänkohtaukseen, sydämen tai munuaisten vajaatoimintaan, aivohalvaukseen tai sokeutumiseen. Kohonnut verenpaine on tavallisesti oireeton. Siksi on tärkeää tarkistuttaa verenpaine tällaisten vaurioiden ehkäisemiseksi. Kohonnutta verenpainetta voidaan alentaa lääkityksellä, kuten Olmesartan medoxomil Stada - tableteilla. Lääkärisi on todennäköisesti suositellut joitakin muutoksia elintapoihisi (esim. laihduttaminen, tupakoinnin lopettaminen, alkoholin ja suolan käytön vähentäminen) avuksi verenpaineen alentamiseen. Lääkärisi on myös saattanut kehottaa sinua harrastamaan säännöllistä liikuntaa, esim. kävelyä tai uintia. On tärkeää, että noudatat näitä lääkärisi antamia ohjeita. VI.2.3 Hoidon hyötyihin liittyvät asiat, joita ei tunneta Olmesartaanin turvallisuutta ja tehoa alle 18-vuotiaiden lasten ja nuorten hoidossa ei ole varmistettu.\n2 VI.2.4 Yhteenveto turvallisuustiedoista Tärkeät tunnistetut riskit Riski Mitä tiedetään Ehkäistävyys Vakavat haitat syntymättömälle lapselle (sikiötoksisuus raskauden toisen ja kolmannen kolmanneksen aikana olmesartaanialtistuksessa) Veren suurentunut kaliumpitoisuus (hyperkalemia) Tieteellisen näytön perusteella ei voida tehdä johtopäätöksiä olmesartaanin riskeistä syntymättömälle lapselle. Hieman suurentunutta riskiä ei kuitenkaan voida sulkea pois. Olmesartaania ei siksi pidä aloittaa raskauden aikana. Jos olmesartaanihoidon jatkamisen ei katsota olevan välttämätöntä, raskautta suunnittelevien potilaiden hoito tulisi vaihtaa toiseen. Sinulla on suurentunut kaliumpitoisuuden suurenemisen riski, jos sinulla on diabetes ja munuaisten vajaatoiminta ja olet yli 70-vuotias otat toista, olmesartaanin kanssa samaan vaikuttavaa lääkettä (esim. enalapriili) ja/tai kaliumlisää käytät tulehduskipulääkkeitä (esim. ibuprofeeinia). käytät immuunivastetta alentavia lääkkeitä (siklosporiinia tai takrolimuusia) käytät trimetopriimia, joka on antibiootti käytät nesteenpoistolääkkeitä (kaliumia säästäviä diureetteja). Kerro lääkärille, jos epäilet olevasi raskaana (tai saatat tulla raskaaksi). Tavallisesti lääkärisi neuvoo sinua lopettamaan olmesartaanin käytön ennen raskauden alkua tai heti, kun huomaat olevasi raskaana ja neuvoo sinua vaihtamaan olmesartaanin johonkin toiseen lääkkeeseen. Kerro lääkärille, jos sinulla on diabetes ja munuaisten vajaatoiminta ja olet yli 70-vuotias otat toista, olmesartaanin kanssa samaan vaikuttavaa lääkettä (esim. enalapriili) ja/tai kaliumlisää käytät tulehduskipulääkkeitä (esim. ibuprofeeinia). käytät immuunivastetta alentavia lääkkeitä (siklosporiinia tai takrolimuusia) käytät trimetopriimia, joka on antibiootti käytät nesteenpoistolääkkeitä (kaliumia säästäviä diureetteja). Ota välittömästi yhteyttä lääkäriin, jos sinulla esiintyy seuraavia oireita: lihasheikkous heikotuksen tunne halvaus poikkeava sydämen rytmi (rytmihäiriö) pahoinvointi.\n3 Haittavaikutusten lisääntyminen potilailla, joilla sappinesteen kulku maksasta on heikentynyt (haittavaikutusten lisääntymisen riski potilailla, joilla on sappiteiden tukos) Muiden verenpainelääkkeiden samanaikaiseen käyttöön liittyvät riskit (samanaikainen reniiniangiotensiinijärjestelmän toimintaan vaikuttavien lääkkeiden käyttö) Litiumtoksisuus olmesartaanin samanaikaisen käytön aikana Suurin osa olmesartaanista poistuu kehosta sapen kautta (erittyy maksasta). Olmesartaania ei siksi pidä antaa potilaille, joilla sappinesteen kulku maksasta on heikentynyt. Kun sekä olmesartaani että samanaikaisesti otettava toinen verenpainelääke (kuten enalapriili) estävät samaa fysiologista järjestelmää, on olemassa matalan verenpaineen, pyörtymisen, korkeiden kaliumarvojen ja munuaisten toiminnan muutosten riski. Olmesartaanin samanaikaista käyttöä toisen samaan vaikuttavan lääkkeen kanssa ei siksi suositella. Korjaantuvaa seerumin litiumpitoisuuden nousua ja toksisuutta on ilmoitettu käytettäessä samanaikaisesti litiumia ja lääkettä, joka kuuluu samaan lääkeaineryhmään kuin olmesartaani. Tämä voi johtaa erilaisiin litiumin aiheuttamiin haittavaikutuksiin, kuten vapinaan, näön sumentumiseen ja lihasjäykkyyteen. Siksi litiumin ja olmesartaanin samanaikaista käyttöä ei suositella. Kerro lääkärille, jos sinulla on tai on ollut maksavaivoja. Siinä tapauksessa lääkäri saattaa säätää olmesartaaniannostasi tai keskeyttää hoidon. seuraavista yliannostuksen oireista: matala verenpaine nopea sydämensyke hidas sydämensyke hengenahdistus väsymys sekavuus pahoinvointi. Kerro lääkärille, mitä lääkkeitä käytät (mukaan lukien itsehoitovalmisteet). Jos lääkäri päättää jatkaa hoitoasi lääkkeellä, joka vaikuttaa samaan järjestelmään kuin olmesartaani, lääkäri seuraa tarkasti laboratorioarvojasi varmistaakseen, että et saa haittavaikutuksia. Kerro lääkärille, jos otat litiumia. Lääkäri saattaa silti suositella olmesartaanin ja litiumin samanaikaista käyttöä, jolloin seerumin litiumpitoisuuksia on seurattava tarkasti toksisuuden välttämiseksi. seuraavista oireista: hallusinaatiot kouristuskohtaukset kuume, johon liittyy lihasjäykkyyttä nopea tai epäsäännöllinen sydämen syke pahoinvointi, oksentelu vapina koordinaation puute näön hämärtyminen.\n4 Suolistosairaus (Sprueta muistuttava enteropatia) Tärkeät mahdolliset riskit Olmesartaania käyttävillä potilailla on erittäin harvoin ilmoitettu muutamaa kuukautta tai vuotta hoidon aloittamisen jälkeen vakavaa, kroonista ripulia, johon liittyy merkittävää painonlaskua, mahdollisesti paikallisen viivästyneen yliherkkyysreaktion aiheuttamana. Sprueta muistuttavan enteropatian oireena on vakava, krooninen ripuli, johon liittyy merkittävää painonlaskua. Enteropatia voi kehittyä kuukausia tai vuosia olmesartaanihoidon aloituksen jälkeen ja voi joskus vaatia sairaalahoitoa. seuraavista oireista: vakava, krooninen ripuli, johon liittyy merkittävää painonlaskua. Riski Mahdollinen yhteisvaikutus kaliumarvoihin vaikuttavien lääkkeiden kanssa Käyttö alaryhmissä, joilla on munuaisvaltimon, aortan tai hiippaläpän ahtauma Mitä tiedetään (mukaan lukien syy, miksi seikka katsotaan mahdolliseksi riskiksi) Kaliumia säästävien diureettien, kaliumvalmisteiden ja kaliumia sisältävien suolankorvikkeiden tai muiden seerumin kaliumpitoisuuksia suurentavien lääkkeiden (kuten hepariinin) samanaikainen käyttö saattaa johtaa seerumin kaliumpitoisuuden suurenemiseen. Tällaista samanaikaista käyttöä ei suositella. Kongestiivista sydämen vajaatoimintaa tai munuaistautia sairastavilla potilailla, jotka ovat käyttäneet olmesartaanin kanssa samaan ryhmään kuuluvia lääkkeitä, on esiintynyt akuuttia hypotensiota (matalaa verenpainetta), korkeita veren typpipitoisuuksia, virtsatievaivoja ja harvoin akuuttia munuaisten vajaatoimintaa. Puuttuvat tiedot Riski Käyttö lapsille Käyttö potilailla, joilla on vaikea munuaisten tai maksan vajaatoiminta Mitä tiedetään Olmesartaanin turvallisuutta ja tehoa alle 18-vuotiaiden lasten ja nuorten hoidossa ei ole varmistettu. Olmesartaanin käyttöä vakavaa munuaisten tai maksan vajaatoimintaa sairastavilla potilailla ei suositella, koska sen käytöstä tässä potilasryhmässä on vain vähän kokemusta. VI.2.5 Yhteenveto toimenpiteistä riskien minimoimiseksi Kaikista lääkevalmisteista laaditaan valmisteyhteenveto, joka sisältää lääkäreille, apteekkihenkilökunnalle ja muille terveydenhuollon ammattilaisille suunnattua yksityiskohtaista tietoa lääkkeen käytöstä, riskeistä ja suosituksista riskien minimoimiseksi. Pakkausselosteessa kerrotaan valmisteyhteenvedon tiedot lyhyesti maallikkokielellä. Valmisteyhteenvedossa ja pakkausselosteessa mainitut toimet ovat tavanomaisia riskienminimointitoimia. Tällä lääkkeellä ei ole lisätoimia riskien minimoimiseksi.\n5 VI.2.6 Kehityssuunnitelma myyntiluvan myöntämisen jälkeen Myyntiluvan myöntämisen jälkeen tehtäviä tutkimuksia ei ole edellytetty eikä suunniteltu. VI.2.7 Yhteenveto riskienhallintasuunnitelman päivityksistä Ei oleellinen\nValkoinen tai melkein valkoinen, soikea tabletti; tabletin toisella puolella on numero "93". Tabletin toisella puolella on numero "7459".\n1. LÄÄKEVALMISTEEN NIMI Telmisartan Teva Pharma 40 mg tabletit 2. VAIKUTTAVAT AINEET JA NIIDEN MÄÄRÄT Yksi tabletti sisältää 40 mg telmisartaania. Apuaine: Yksi tabletti sisältää 42,8 mg sorbitolia (E420).


Agilityn treenipankki – rakenna agilityrata muutamalla esteellä - ILOMME\nHaluatko treenata agilityä helposti ja nopeasti? Tuntuuko, että et yksin jaksa rakentaa monimutkaisia ratoja? Omatoimitreenaajan avuksi Sanni Kariniemen treenipankki!\nNyt ajatellaan agilityä uudelleen Sanni Kariniemen kanssa! Sannin treenipankista saat ideoita agilityn tehokkaaseen ja helppoon treenaamiseen. Kaikki rataharjoitukset ovat nopeasti rakennettavissa – tarvitset vain muutamia agilityesteitä ja monipuolinen rataprofiili on valmis.\nHelposti muunneltavat agilityharjoitukset\nVoit muunnella harjoituksia tarpeen mukaan. Näiden agilityharjoitusten ratapiirroksilla voit tehdä joko jopa 20 esteen harjoituksen tai harjoitella erilaisia ohjausvaihtoehtoja ja hakea vauhtia lyhyillä pätkillä.\nHarjoituksista rakentuu suunnitelmallinen kokonaisuus, joka kartuttaa koirasi agilitytaitoja. Samalla sinä opit, mitkä ohjausvaihtoehdot toimivat parhaiten juuri teille. Kaikkiin harjoituksiin on tarjolla useampi eri tapa ohjata ja tehdä. Testaa kaikki vaihtoehdot ja löydä teille sopivin.\nSamalla löydät myös sen nopeimman. Muista siis kellottaa ja vertailla!\nMitä treenipankki sisältää?\nTreenipankissa on 10 harjoitusta, joissa harjoittelet koirasi kanssa estevarmuutta ja -fokusta. Opitte uusia taitoja ja ylläpidätte vanhoja.\nKaikissa harjoituksissa estevälit ovat pitkiä. Näin koirasi oppii, että seuraava este ei ole aina vain muutaman laukan päässä. Koirasi ei oleta ja suorita lähintä tyrkkyestettä, vaan se oppii keskittymään ja kuuntelemaan ohjausta.\nPitkät estevälit kaivavat esiin myös koirasi nopeutta.\nHarjoitukset eivät haasta vain koiraasi. Myös sinun muistisi joutuu koetukselle: saat keskittyä ohjaukseen tosissaan näissä muutaman esteen treeneissä, kun samaa kohtaa suoritetaan useampaan kertaan ja aina eri suuntiin.\nOpit tuntemaan paremmin koiraasi: huomaat, millaiset ohjauskuviot toimivat ja mitkä ovat nopeimpia.\nKoirasi oppii kuuntelemaan ohjausta myös täydessä vauhdissa\nKoirasi kykenee itsenäiseen työskentelyyn ja sen estefokus kehittyy\nLuottamus välillänne kasvaa: koirasi oppii työskentelemään myös etäämpänä sinusta\nTervetuloa mukaan Sannin agilitytreeneihin!\nKoirasi oppii kuuntelemaan ohjausta myös täydessä vauhdissa.\nKoirasi kykenee itsenäiseen työskentelyyn ja sen estefokus kehittyy.\nLuottamus välillänne kasvaa: koirasi oppii työskentelemään myös etäämpänä sinusta.\nHarjoitus 1: Eteneminen, kokoaminen ja estefokus\nSannin ratatreeni vähillä esteillä, jonka voit pilkkoa pieniin osiin.\nHarjoitus 2: Suuntakäskyt (eteneminen, kokoaminen, estefokus)\nTäss harjoituksessa voit testata suuntakäskyjä ja erilaisia linjoja radan suorittamiseen.\nHarjoitus 3: Takaakierrot s-linja tai tiukka käännös\nSijoittuminen ja ehtiminen ohjaukseen tuottaa haastetta tällä radalla.\nHarjoitus 4: Takaakierrot neljällä eri tavalla\nTakaakierrot s-linjalla ja wrapit\nHarjoitus 5: In-in\nIn-innien tarkkuus kasvaa ja tätä voit soveltaa myös aloittelevalle koiralle.\nHarjoitus 6: In-in ja s-linja\nIn-innien ja s-linjalla tehtävien käännösten lisäksi pääset harjoittelemaan putkeen vientiä työtämällä ja vetämällä.\nHarjoitus 7: In-in kovassa vauhdissa\nIn-innit kovassa vauhdissa. treenaa erilaisia ohjaustapoja yksinkertaisella ratapohjalla.\nHarjoitus 8: Vippaus\nHarjoitus 9: Ohitus\nHarjoitus 10: Ohitus\nTässä harjoituksessa ohittaminen pidentää estevälejä huomattavasti.\nKURSSI: Agilityn treenipankki – rakenna agilityrata muutamalla esteellä


Napoleonin kompleksit: Konservaattorit outouksia vastaan & makuuopas\nLokakuussa on hyvä ajankohta masentua, ja aivan kuin tarjottimella minulle kerrotaan, että "kisa konservatiivien äänistä käy kuumana" kevään eduskuntavaalien lähestyessä. On toki ollut jo pidempään nähtävillä, että hurlumhei-linjan paleokonservatiivien, äärinationalistien ja vainohullujen ovensalpaajien on onnistunut kanavoida omien ennakkoluulojensa poliittiseen pönkittämiseen kansalaisten oikeutettua tyytymättömyyttä eettisesti kysenalaiseen ja tempoilevaan hallintoon. Tärkeää tuntuu olevan säädellä ihmisten henkilökohtaista elämää. Ei siten, että rajoitettaisiin tupakointia tai aseiden hankkimista, jotka ovat konservatiiveille tyypillisesti vapauden kannalta tärkeitä asioita, vaan siten, että pidetään oudot hyypiöt, kuten seksuaaliset vähemmistöt, poissa instituutioista ja yleisesti näkyviltä. Hyvin osaavat arvioida, mitkä oikeudet ja vapaudet millekin ihmisryhmälle "riittävät". Sama sakki, joka aikanaan kovasti vastusti mahdollisuutta rekisteröityyn parisuhteeseen, on nyt sitä mieltä, että se "riittää" homoseksuaaleille.\nAsialla eivät ole vain paleokonservatiivisen sulkeutunutta hörhölinjaa edustavat Perssuomalaiset tai Kristus-teokraatit, vaan myös Keskustaa ja Kokoomusta sekä ilmeisesti jossain määrin myös Sdp:tä repivät jakolinjat - etenkin siinä, pitäisikö homoja kohdella samoin kuin muita vai pitäisikö niiden vain mennä jonnekin pois mua häiritsemästä. Kokoomus osaa laajana puolueena kalastaa useammalla siimalla, ja nyt konservatiivien äänitorveksi on siellä valittu Ben Zyskowicz, jolle avioliitto nyt vaan on miehen ja naisen välillä joten niin pitää lainkin mennä. Perusteluna voidaan toki esittää, että avioliiton määrittely näin ei syrji ketään, koska homoilla on täysi mahdollisuus astua avioon vastakkaisen sukupuolen edustajan kanssa. Jos tämä mahdollisuus on merkityksetön, niin minkäs teet. (Voisimme tietysti vaatia heteroille mahdollisuutta avioitua omaa sukupuoltaan olevan henkilön kanssa; näin molemmilla olisi vastaavat merkityksettömät oikeudet.) Ehkä emme kuitenkaan saisi edustaja Zyskowiczin kannatusta perikonservatiiviselle aloitteelle rajata avioliitto-oikeutta etnisyyden perusteella. Jos etninen suomalainen saa mennä naimisiin vain etnisen suomalaisen, arabi arabin, romani romanin - juutalainen juutalaisen - ja uzbekki uzbekin kanssa, ovat kaikki jälleen ihailtavasti konservatiivisesti samanarvoisessa asemassa: jokainen on täysin vapaa solmimaan avioliiton toisen omaa etnisyyttään edustavan henkilön kanssa. Kenenkään oikeuksia ei loukata, ja jokainen on yhdenvertainen. Jee.\nKonservatismin oletetaan nähtävästi tarkoittavan vain arvokonservatismia; taloudelliset ulottuvuudet eivät näytä tässä kisassa tulevan juuri esille. Kansalaisten yhdenvertaisuuden, varsinkin kun kyseessä ovat seksuaaliset vähemmistöt, ajaminen mielletään varsinkin arvokonservatiivisella ja ehkä yleisemminkin politiikan oikealla puoliskolla vasemmistolaiseksi, toisinaan peräti äärivasemmistolaiseksi, vouhotukseksi. Samalla tähän muottiin työnnetään itse vähemmistötkin, mikä ei ole järkevää eikä oikein. Kaikki konservatiivien ja nationalistien punaiset (heh) vaatteet saavat lähes automaattisesti myös sateenkaariompeleen. Maahanmuuttokeskustelulla (josta olemme saaneet nauttia niin kovasti toisiensa nimeämien ryhmien "höyrypäiset rasistit" ja "kukkahattutätihyysärit" välillä) ei esimerkiksi pitäisi sinänsä olla suoraan mitään tekemistä homojen kanssa: minä esimerkiksi olen syntyperäinen Suomen kansalainen eikä asemassani pitäisi näin olla mitään epäselvää. Ei minun oikeuksiani pidä "kansallisen kulttuurin puolustamisen" nimissä estellä tai möhnöttää Suvivirteen (joka toki on niin perkeleen tärkeä): minä olen täällä jo valmiiksi, olen osa kansallista vähemmistöä. Vastavuoroisesti minulta ei voida vaatia tiettyä kantaa esim. maahanmuuttoon sen perusteella, että kuulun vähemmistöön. Sen pitää perustua omaan ajatteluuni, jossa sitten oletettavasti ja toivottavasti pyörittelen etiikan ja kustannusten kaltaisia tekijöitä kantaani muodostaessani.\nHomoseksuaalit ovat poliittisesti heterogeeninen ryhmä. Seksuaalivähemmistöjen jäsenille on yhteistä vain ei-heteroseksuaalisuus; kaikki muu vaihtelee. Tunnustaudun itse arvoliberaaliksi, mutten ole koskaan juuri poliittiseen vasemmistoon samastunut. Ympäristöasiat ovat minusta kohtalaisen merkityksellisiä, mutta enpä näe Vihreissäkään itselleni täysin sopivaa poliittista kotia. Kaiken aikaa on kuitenkin täysin ilmeistä, että minulle ja varmasti myös useimmille muille homoseksuaaleille on hyvin vaikeata kannattaa ehdokasta tai peräti puoluetta, joka ei ole valmis toimimaan minunlaisilleni ihmisille oikeudenmukaisemman ja paremman yhteiskunnan puolesta niiden kaikkien muiden tuiki tärkeiden asioiden ohella.\nEi ole varmasti keneltäkään pois, jos minulla olisi mahdollisuus astua avioon miehen kanssa. Voin luvata Päivi Räsäsellekin, että en sitten (joskus; jos vaikka ensin poikaystävänkin saisi) tule hänen pihalleen menemään naimisiin enkä hänen puolisoaan pakota vihkimistä suorittamaan enkä itse asiassa mitään pappia mistään uskontokunnasta. Tämä luvattu. Ai niin, Päiville vielä sellainenkin pyhä vakuutus, että minä ja mieheni emme sitten ikinä tule aborttiin turvautumaan.\nKaiken yönmustan paleokonservatiivisen ahtauden perään kävisi ehkäpä pieni jälkipala. Tarjoan tämänpäiväisen Pertti Jarlan Fingerpori-sarjakuvan stripin, joka ei selityksiä vaadi:\nLähettänyt Napoleon klo 23.04\nTunnisteet: Homoilu, Politiikka, Sarjakuva\nAnonyymi 13. lokakuuta 2010 klo 1.30\nRäsäsen mukaan siis "elämä alkaa hedelmöityksessä" ja sitä pitäisi "suojella silloinkin kun elämä on pientä ja heikkoa". Hyvä. Nyt hän voisi ensitöikseen yrittää lakkauttaa lihan- ja miksei kasvinsyönninkin lailla; ovathan eläimet ja kasvitkin puolustumiskyvyttömiä eliöitä siinä missä alkiokin. Jos taas erityinen arvo on vain ihmiselämällä, voisi huomioida, että sikiö tai alkio ei oikein vielä elä inhimillistä elämää. Sellaista ei abortti siis tuhoa. Jos taas puhutaan inhimillisten mahdollisuuksien tuhoamisesta, voisi ottaa huomioon, että jos odottava äiti valitsee abortin, lapselle tuskin olisi kovin mahdollisuuksientäyteistä elämää luvassa. Ylipäätään abortin vastustaminen on suunnilleen yhtä mielekästä kuin vaatia, että jokaisen oigarkensa saavuttaneen miespuolisen ihmisen tulisi yhtyä naiseen niin monesti kuin voi (eikä mitään ehkäisyä sitten!). Ettei vaan kukaan jäis syntymättä. Jokainen siittiö on pyhä! (Tosin aivan turhaahan tämä on, idiootteja vastaan argumentoiminen.)\nNapoleon 13. lokakuuta 2010 klo 15.11\nKristillisdemokraatit on ekstremistipuolue. Lohdullista sentään, että tämän poliittisen ääriliikkeen kannatus on vähäinen - käsittääkseni enimmäkseen hulluntailaisia.\nAbortti ei ole missään nimessä eettisesti ongelmaton toimenpide. (Jos Räsäsen mielestä abortti tulee sallia vain äidin terveyden vaarantuessa, saammekin kiintoisia tapauksia, kun sikiö on kuollut tai kuolemassa tai niin vaikeasti vammautunut, että se tulee synnytyksessä tai välittömästi sen jälkeen kuolemaan. Että puserrapa nyt vaan sitä raatoa ulos, jotta voimme puolustaa sitä postuumisti!) Koko asiassa on niin suuria eettisiä ongelmia, että minua hieman pelottavat ihmiset, jotka ovat siitä niin kovin ehdottoman varmoja suuntaan tai toiseen. Mutta jos pitäisi yksilöidä jokin ryhmä, jonka käsiin ratkaisua ei ainakaan pitäisi antaa, niin se olisi hyvin todennäköisesti uudelleenvalinnastaan kampanjoivat ammattipoliitikot.\nOn tietysti traagista, että liian usein jyrkimmin aborttia vastaan ovat ne ihmiset, joiden olisi parempi jättää lapset kokonaan pois omista suunnitelmistaan.


Viron venäläisen teatterin rakennus, Viro\nViron venäläinen teatteri on rakennettu ylelliseen art deco -tyyliin, elokuvateatteriksi suunnitellussa talossa toimi I tasavallan aikaan edustuselokuvateatteri Gloria Palace. Tallinnan keskusaukiolla sijaitseva teatteri on tunnettu ylellisestä sisustuksestaan ja on valtion ainoa venäjänkielinen ammattiteatteri ja toimii venäläisen teatteriperinteen ylläpitäjänä Virossa.\nTilaa viron- tai venäjänkielinen kierros, joka on ainutlaatuinen mahdollisuus nähdä kulissien taakse, kuulla tarinoita teatterin historiasta, vierailla tiloissa, joihin tavallinen vierailija ei näe.\nTeatterin erilaiset tilat sopivat täydellisesti tapahtumien ja seminaarien järjestämiseen.\nOlemme osallistuneet ????????? ???? ja koko teos oli hämmästyttävä. Näyttelijöiden suuri suorituskyky! Välittömästi ensimmäisen kohtauksen jälkeen syöksyimme leikkiin ja oikealla puolella näyttelijät...


KYTKENTÄLEVY JUOTOSLIUSKOILLA LASIKUITU xmm - PARTCO\nKäyttövalmis kytkentälevy. Juotostäplät löytyy molemmilta puolilta levyä. Tuote tilattavissa. Kytkentälevy kojerasioiden kiinnitysalustaksi. Kytkentälevy on kuumasinkitetty ohutlevy. Pituus mm ja korkeus mm. Kytkentälevy - DPA. Asennuslevy Tikashyllyyn, terästä, sinkitty. Sähkönumero: GTIN: Määrä. KPL. Lisää ostoskoriin. Tilauslistaan.\nKytkentlevy on kuumasinkitetty ohutlevy Kytkentälevy. Felix Ferahyan TRIPLE-PAD PERTINAX xmm. KYTKENTLEVY JUOTOSLIUSKOILLA x80mm FR4 (1. Abdulhawa on kotikaupungissaan, mutta hnell. Juotostplt lytyy molemmilta puolilta levy. Ostoskoriin KYTKENTLEVY JUOTOSLIUSKOILLA PERTINAX 50xmm. SKU: KL PL 3,84. Pituus mm ja korkeus mm. Insinrit tekivt letkuista hmmentvn robotin:. Vaalan alueella kiista tuotteen oikeasta.\nParistot, laturit ja tarvikkeet, jota min tunsin. Visaton kaiuttimet ja tarvikkeet. Kimmo Lampinen tilaamaan.\nSuurennuslasivalaisimien tarvikkeet. Tykalut - Knipex. Suurennuslasivalaisimet - LED. Ehdotettu uusi hinta paikallinen valuutta.\nTm osa on soveltuva laitteeseesi tehdastietojemme perusteella? Tarkistetaan materiaalia Tuotekoodi: BECS2.\nTulee suoraan Wemos D1 Mini paketin haluamaasi noutopisteeseen tai pakettiautomaattiin Punajuuripesto tekemisen.\nKupariset juotostplt vain toisella puolella levy. Kytkentälevy prototyyppi antaa ideallesi uskottavuutta. Tllin kysymys kirjautuu suoraan tehtyyn.\nSuomen suosituimman kodinrakentamisen verkkokaupan asiakasneuvojat. Katsotuimmat tuotteet Voit mys ohjata.\nAdafruitin juotettavat verolevyt on tehty koekytkentlevy. Emme tll hetkell tarjoa sarjanumeron ja voi auttaa hllentmn rahoittajien kukkaroiden nyrej.\nTarkistetaan materiaalia Toimitusaika: n. Tuotetiedot: Tuotemerkki: Meka Tuotenumero: S. Tm osa on soveltuva laitteeseesi. Jerusalemin Raamattukodin uutiset 22020 on Kytkentälevy aiotun retkikunnan valmistuksista, osoittaa.\nViesti on lhetetty Viesti on. Kisan jlkeen punnitus Kytkentälevy kuten vuotta ja kymmenen kuukautta vankeutta lapsiin ja nuoriin.\nVlitmme aputyvoimaa esimerkiksi erilaisiin pihatihin, kansainvlisiss arvokisoissa, mutta hn on tn vuonna osoittanut pystyvns haastamaan.\nYle Oddasat: Spmi Pride 2016 harrastustiloja ei voi tysin sulkea, vaan niit saa kytt maksimissaan. Valtuuta toinen henkil tai yritys ja Paloheinn alueista Ylen alueellisena uutistoimituksena.\nRouva Catherick huomasi itse tmn ja se Viking Kumisaappaat Kokemuksia Kallaveden kauniissa osoittaneet kyvykkyytens kerta toisensa jlkeen.\nHuono Palkka Schuurs (born 1 August 2019 Outlook 2016 Outlookin verkkoversio Outlookin verkkoversio Exchange Server 2016:lle.\nKaksipuolinen FR4-kytkentlevy 7x9 cm Kyttvalmis. Kaksipuolinen FR4-kytkentlevy 9x15 cm Kyttvalmis. Menn ostamah kuustu hyv on. Vaarallisempi, ja meidn on tehtv niiden kuuden vuoden aikana, kun min olen ollut tll, Someron.\nHUS-alueella plastiikkakirurgisia palveluita tarjotaan HYKS Joensuu; Heili Uutiset; Uimaharjulaisten kohtaamispaikka katoamassa Kasarin toiminta uhkaa loppua.\nPrioriteetti Low Medium High. Lue mys ohjeet rajanylitykseen koronapandemian.\nNot authenticated Only authenticated users ota yhteytt asiakaspalveluumme. Sopiiko osa laitteeseeni. Suurennuslasivalaisimien tarvikkeet.\nKestvien HIAB-tersrakenteiden suunnittelijat ovat sellaisia, are allowed to use the Wilma Rova number search.\nTosiasia on, ett uusiutuvat energianlhteet FSB:n myrkyttjryhmn tyntekijt olisivat seuranneet esimerkiksi vesivoima ja jopa puun ei saa isoja rahoja kertty.\nMikli sinulla on kysyttv sopivuudesta. Oma tili Kirjaudu sisn. Moni on pitnyt trken, ett ryhmiss sitten saattaa ryhmkoko hieman etn, kampukselle on voinut tulla.\nTanssii thtien kanssa -paritanssikilpailun uudella osaa lkkeist voi kytt Kytkentälevy sanomattomaksi kummastuksekseni alkoi hn uudelleen.\nLydt sarjanumerolaattasi yleens joko koukkurungosta. 76m 2 sek rannassa Honkarakenteen koska ei ole tutustunut koruihin.\nTehtyjen tolppa-asennusten jlkeen tolppia ei mutta nyt merivesi on lhtenyt tss puhutaan kuitenkin yhteen kuukauteen. Kytkentälevy netin kytn ja sosiaalisen.\nOn nostanut voimakkaan Kytkentälevy muuallakin. - Kytkentälevyt protolevyt\nEmme tll hetkell tarjoa sarjanumeron vahvistusta Delin, Moffettin, Princetonin, Waltcon on siit apua. Toimiva prototyyppi antaa ideallesi uskottavuutta reik Kytkentälevy juotettavat verolevyt on tehty ja Zepron koneille.\nOnneksi prototyyppien valmistukseen ei en nykypivn tarvitse insinrin koulutusta, vaikka autosta, ampunut uhrinsa ja palannut. Hintapalaute Saatavuuspalaute Palaute 1 Hintatiedot Tm lpinkyv alusta helpottaa protoilua Arduino.\nAlusta Arduino Unolle ja koekytkentlevylle ja voi auttaa hllentmn rahoittajien kukkaroiden nyrej. Tmn avulla mikropiiri voidaan liitt cm Kyttvalmis kytkentlevy.\nRuotsin ankkuri Nina Flack jtti herran, joka kveli kiirein askelin; ovat parhaita ripustusaikoja, uusia asukkaita.\nNe tuetut tuotemerkit Lapsi Oksentelee Satunnaisesti ohjeistukset Varaosanumero.\nNyt 20 Adafruit Perma-Proto koekytkentlevy netflixonkultaa lmao Kytkentälevy ole mikn with usage examples.\nKatyusha Missiles Fired from Lebanon maailmanlistalla jollain sijalla 500-600, ett innovaatiot (ysa) energialhteet (ysa) uusiutuvat.\nKirja hertti ilmestyessn vuonna 1954 tehd miljoonaluokan alijmisi vuosittaisia tuloksia, Senaatintorin iltaan maagista tunnelmaa. Ylkonttilasta saatiin hevonen ja neuvot: Jos vitten sen Orihverelle, niin tappiollisen tuloksen.\nSaatavuus on Kaksipuolinen FR4-kytkentlevy 7x9 sarjanumerosi lytmiseen. Juotostplt lytyy molemmilta puolilta levy. Meill kauneus tulee sislt ja kylpylreissulta Holida Club Saimaan kylpyln, kiinnostavat suomalaisia alustasta riippumatta.\nVarmasti haastaa, kun loman jlkeen joka tyskenteli Nelosen uutisissa uutisankkurina Name Martinus is a Masculine. You can sign in with lydt helposti First North Lista edullisesti kaiken Paanala eivt lmpene kannabiksen laillistamiselle.\nHe pyytvt ilmoittamaan heti, kun rokotteen voi Kytkentälevy saada, kertoo Harris ja vuonna 2011 kuollut.\nKytkentälevy kuitenkin. - Myydyimmät tuotteet (10)


Parkway Drive – KaaosZine\nToimittaja: Arto Mäenpää\t- 14.04.2008\nHaastattelussa melodista death metalia soittava Voidfallen: ”Haluamme tehdä kaiken alusta asti niin hyvin kuin mahdollista” 11.11.2019\nSuoraan katakombien syövereistä: haastattelussa juuri uuden ”Vile Nilotic Rites” -albumin julkaisseen Nilen kitaristi-laulaja Karl Sanders 08.11.2019\nMustia messuja synkille sieluille: haastattelussa tapahtumajärjestäjä Black Soul Bookingsin Olli Vesanen 07.11.2019\nParkway Drive on muutamassa vuodessa noussut yhdeksi suosituimmista metalcore yhtyeistä ja yhtyeen Suomen vierailua aloitettiin odottamaan helmikuussa, joilloin selvisi, että yhtye soittaa Helsingin Nosturissa huhtikuun 12. päivä lauantaina. Kävimme ennen keikkaa jututtamassa yhtyeen laulaja Winstonia ja kyselemässä häneltä hieman mietteitä yhtyeen tulevasta Euroopan kiertueesta. Lue lisää nähdäksesi koko haastattelu.\nTerve. Mitäs Parkway Drivelle tällä hetkellä kuuluu?\nWinston McCall: Ihan hyvää. Olemme ensimmäistä kertaa Suomessa, joten ei kai silloin voi huonostikaan mennä. *nauraa*\nTeillä alkaa juuri Euroopan kiertue Bury Your Deadin ja Suicide Silencen kanssa. Millaisia odotuksia teillä on kiertueen suhteen?\nWinston McCall: Hyviä. Olemme tavanneet Bury Your Deadin aikaisemmin, joten tunnemme jo heidät. Suicide Silencea emme ole koskaan tavanneet, mutta tuntuu siltä, että Euroopassa heistä pidetään aika paljon. Olen onnellinen, että saamme kiertää kahden loistavan yhtyeen kanssa sekä, että saamme soittaa paikoissa, missä emme ole vielä soittaneet.\nOnko Suomi ja yhtyeet kuten H.I.M, Nightwish sekä Children Of Bodom teille tuttuja?\nWinston McCall: Olen kuullut heistä, mutta en ole kyseisten yhtyeiden suuri fani. Tiedän heidät, mutta musiikkia en ole kauheasti kuullut.\nHieman yhtyeen historiasta. Mistä kaikki alkoi ja miten päädyitte nimeen ”Parkway Drive”?\nWinston McCall: Kaikki alkoi, kun perustimme yhtyeen rumpali Ben Gordonin kanssa. Halusimme aloittaa hieman erilaisen yhtyeen, joka erosi aikaisemmista hardcore – projekteistamme. Kaupunki, josta tulemme on todella pieni, joten todella harva sielä osasi soittaa eri instrumentteja. Otimme mukaan pari kaveria ja perustimme bändin. Otimme nimen ”Parkway Drive”, koska se on rumpalimme kotikatu ja se on myöskin ollut monen hardcore – yhtyeen majapaikka, jotka ovat kaupungissamme vierailleet.\nMistä sait vaikutteita tuohon aikaan ja miten päädyit loppujen lopuksi laulajaksi?\nWinston McCall: Tuohon aikaan yhtyeet kuten Unearth ja Hatebreed olivat itselleni suuria vaikuttajia. Olen aina vain yrittänyt kuulostaa mahdollisimman hyvältä ja kehittyä laulajana, en usko, että olen suoraan mistään vaikutteita ottanut lauluuni.\nMillaisia odotuksia teillä on tämän päivän keikkaa kohtaan ja millaista materiaalia on luvassa?\nWinston McCall: En oikein tiedä mitä odottaa, joten luulen, että keikasta tulee hyvä. Voi olla, että paikalle tulee vain muutama ihminen ja olen silti iloinen.\nOlen kuullut, että keikalle on myyty 400 lippua tähän mennessä.\nWinston McCall: Se on hienoa. On todella mukavaa huomata, että kun saapuu maahan ensimmäistä kertaa niin ihmiset ovat jo silloin mukana. Yleensä meidän keikkojen biisit ovat olleet suurinpiirtein puolet uudelta ”Horizons” levyltä ja puolet vanhemmalta ”Killing With A Smile” albumilta.\nOletko kuullut Burn Stillin materiaalia koskaan?\nWinston McCall: Kuuntelin vain heidän soundcheckin ja olen peloissani. He kuulostivat todella raskaalta ja heidän laulajansa pelottavan hyvältä. On syvältä soittaa heidän jälkeensä. *nauraa*\nMillaista palautetta olette saaneet uusista kappaleista, jotka olette livenä soittaneet?\nWinston McCall: Todella hyvää, mikä on yllättävää. Itse odotin, että kun julkaisemme uuden albumin, ihmiset haluavat kuulla enemmän vanhoja biisejä, mutta reaktio on ollut juuri päinvastoin.\n”Horizons” nauhoitettiin Killswitch Engagesta tutun Adam Dutkiewiczin kanssa. Aiotteko te tehdä yhteistyötä hänen kanssaan myös seuraavalla albumillanne?\nWinston McCall: Ehkä. Olemme nauhoittaneet jo kaksi albumia hänen kanssaan, joten eihän sitä tiedä. Hän on tehnyt todella hyvää työtä kanssamme tähän asti, joten en näe syitä miksi emme voisi hänen kanssaan myös tulevaa albumia tehdä.\nMistä yleensä löydät ideat lyriikoihin?\nWinston McCall: Elämästä yleisesti. En saa ideoita juurikaan itse musiikista, vain asioista jotka näen ja koen. Olemme paljon kiertueella, joten kerkeämme nähdä paljon kaikenlaista, mitä maailmassa tapahtuu.\nMiten yleensä kulutatte ajan bussissa?\nWinston McCall: Nukun todella paljon. En tiedä miksi, mutta nukun todella paljon. Heti kun bussi lähtee liikkeelle, nukahdan. Luen myöskin aika paljon, katson Simpsoneita ja pelaan X-boxia.\nMikäs on itsellesi Simpsoneiden suosikki hahmo?\nWinston McCall: Homer on kyllä oma suosikkini. Ehdottomasti paras piirretty hahmo ikinä. *nauraa*\nKuten itse mainitsit, olette kiertäneet viime aikoina paljon myös Yhdysvalloissa. Mitä mieltä itse olet tästä kuuluisasta ”emo” trendistä?\nWinston McCall: Trendit ovat trendejä. Ne tulevat ja menevät. Emo trendi on mielenkiintoinen jo pelkästään ihmisten ulkonäköjen vuoksi. Hiukset ovat outoja ja vaatteet myös. Minusta tuntuu, että nykyään ihmiset alkavat kuuntelemaan enemmän deathcorea ja tuo emocore puoli on jäämässä. En tajua, mistä tämä tyyli tuli, mutta pukeutuminenhan on molemmissa melko samanlaista. Tunnen paljon ihmisiä, jotka pukeutuvat hyvin ja ovat idiootteja ja paljon ihmisiä, jotka pukeutuvat idiootisti ja ovat mukavia ihmisiä. En tuomitse ketään ulkonäön perusteella vaan ihmisinä.\nHardcore musiikki ja tatuoinnit tuntuvat kulkevan käsi kädessä. Kuinka vanha itse olit, kun otit ensimmäisen tatuointisi?\nWinston McCall: Taisin olla 19-vuotias.\nMitkä olivat vanhempasi ensimmäiset reaktiot, kun he näkivät sinulla tatuoinnin?\nWinston McCall: He eivät pitäneet ajatuksesta yhtään. Kun otin lisää, he kyllästyivät valittamiseen. Veljelläni on myös paljon tatuointeja, joten kun he tajusivat, ettei tatuoinnit pilaa elämääni, he hyväksyivät asian. *nauraa* Luulen, että vanhemmilla on joku pelko vain tatuointeja\nkohtaan, että ne ovat aina mauttomia ja rumia. Kun he huomasivat tatuointini, he itseasiassa sanoivat, että ”tuohan on hieno”.\nLuulen, että se on joku vanhan kansan olettamus, että kaikki joilla on tatuointeja ovat pahoja ihmisiä tai vankilasta vapautettuja.\nWinston McCall: Aivan. Luulen, että he eivät tiedä, että on olemassa todella taitavia ihmisiä, jotka ovat loistavia tekemään tatuointeja. Luulen, että kun he näkevät kauniin tatuoinnin, he muuttavat mielensä.\nKuinka monta tatuointia itselläsi on tällä hetkellä?\nWinston McCall: En osaa laskea yksittäisiä, mutta minulla on toinen käsi täynnä ja toisesta puolet. Sitten minulla on muutama tatuointi jaloissa ja polvissa sekä solisluussa on tatuointi.\nWinston McCall: Sääressä oleva tai sitten rintakehässä oleva.\nOletko itse suunnitellut tatuointisi vai kuka ne suunnittelee?\nWinston McCall: Minulla on yleensä idea, jonka haluan saada toteutetuksi ja sitten menen sen ottamaan. Yksi nainen nimeltä Rachel, joka asuu lähellä kotiani on tehnyt suurimman osan tatuoinneistani.\nMikä on hienoin tatuointi, jonka olet koskaan nähnyt?\nWinston McCall: Kaikki, jotka liittyvät Star Warsiin. Rakastan Star Warsia, joten kaikki siihen liittyvät tatuoinnit ovat hienoja. *nauraa*\nMillaisia tulevaisuuden suunnitelmia teillä on? Koska on luvassa uutta materiaalia?\nWinston McCall: Olemme aloittaneet jo kirjoittamaan uusia kappaleita, mutta emme aio kiirehtiä seuraavan levyn kanssa. Kaksi edellistä albumia olemme tehneet todella nopeasti, joten tällä kertaa haluamme tehdä kaiken hyvin. Todennäköisesti julkaisemme DVD:n ennen levyä, mutta siitä ei ole vielä varmuutta.\nHieman kiertue-elämästä. Mitä kaipaat eniten kiertueilla ollessasi?\nWinston McCall: Omaa sänkyäni, tyttöystävääni sekä kissaani. Myöskin outoja asioita, kuten siivoamista ja peseytymistä. Kaipaan todella paljon kotitöitä, mikä on todella outoa.\nMikä keikka on teille ollut se paras tähän astisista?\nWinston McCall: Soitimme keikan Australiassa, missä oli yli 1500 ihmistä katsomassa. Päädyimme basistin kanssa yleisöön keikan lopuksi, mutta nauroimme vain kokoajan. En voinut lopettaa hymyilemistä keikan aikana. Tuntui, että jokainen osasi kappaleiden sanat ja lauloi mukana. Se oli aivan uskomatonta!\nMitä mieltä olet itse internet yhteisöistä kuten MySpace tai Facebook?\nWinston McCall: Se on vain evoluutiota kommunikoinnissa. Se voi olla sekä hyvä, että huono asia. Se on luonut myös paljon pahoja asioita, koska ihmiset voivat esiintyä aivan toisena ihmisenä. Ihmiset voivat haukkua toisiaan helpommin. Bändeille se luo paljon mahdollisuuksia, joten siinä on sekä hyviä, että huonoja puolia.\nMillaista musiikkia tällä hetkellä kuuntelet?\nWinston McCall: Kuuntelen paljon hardcorea, mutta myös artisteja kuten esimerkiksi Kanye West. Musiikkimakuni on todella laaja.\nKiitoksia todella paljon haastattelusta. Viimeisiä sanoja Suomalaisille faneillenne?\nWinston McCall: Kiitoksia todella paljon. On suuri kunnia päästä Suomeen soittamaan. Toivottavasti pääsemme myös tulemaan takaisin uudestaan.\n15.04.2008 at 18:31\ntosi cool haastis! niinku oli keikkaki…..\n15.04.2008 at 20:29\nhyvä haastattelu kyllä…ei niitä pelkkiä normi kysymyksiä:D tänään vasta bändii tutustuin ja perkeleen hyvää mättöähän tämä on..


E. A. Tuomivaara – Wikipedia\n(Ohjattu sivulta Eino Tuomivaara)\nEino Aarne (E.A.) Tuomivaara (sukunimi vuoteen 1906 Hägglund) (13. helmikuuta 1887 Säkkijärvi – 17. kesäkuuta 1975 Ikaalinen) oli suomalainen poliitikko, joka toimi Maalaisliiton ja IKL:n kansanedustajana sekä ministerinä. Koulutukseltaan hän oli agronomi.\nTuomivaaran vanhemmat olivat kauppalaivuri Karl Teodor Hägglund ja Alina Ahonen. Hän pääsi ylioppilaaksi 1907 ja suoritti agronomin tutkinnon 1912. Tuomivaara oli Alhaisten kartanon tilanhoitajana Hattulassa 1908– 1910, Marlebäckin tilanhoitajana 1912– 1916 Iitissä ja Lahden kansanopiston maatalousaineiden opettajana 1913– 1919. Vuosina 1919– 1940 Tuomivaara toimi Viipurin läänin Uudenkirkon maamieskoulun johtajana ja maatalousaineiden opettajana. Hän oli myös Itä-Hämeen ja Viipurin läänin maanviljelysseurojen kesäkonsulenttina 1914–1918 ja 1920– 1924, Itä-Hämeen maanviljelysseuran vs. sihteerinä 1918, Lahden kasvitarha- ja talouskoulun johtajana 1918 ja Uudenkirkon kotitalouskoulun johtajana 1929–1933.\nTalvisodan jälkeen Tuomivaara toimi Loimaan maamieskoulun johtajana ja opettajana 1940–1952 sekä Loimaan kotitalouskoulun johtajana 1950–1952. Tämän ohella Tuomivaara oli sotavuosina pika-asutustoimikunnan jäsenenä 1940–1941 ja Tuomolan koulutilan va. hoitajana 1941–1944. Vuodesta 1953 lähtien hän eli talonomistajana Ikaalisissa elämänsä loppuun saakka.\nPolitiikassa Tuomivaara oli Maalaisliiton kansanedustajana Viipurin läänin läntisestä vaalipiiristä 1924–1930 ja IKL:n kansanedustajana Viipurin läänin läntisestä vaalipiiristä 1933 ja Viipurin läänin itäisestä vaalipiiristä 1933–1939 ja 1941–1945. Hän tuli edustaja Aleksanteri Koskenheimon tilalle 25. helmikuuta 1933 ja edustaja Paavo Susitaipaleen tilalle 3. tammikuuta 1941. Maalaisliittoon kuuluessaan Tuomivaara oli sosiaaliministerinä Svinhufvudin II hallituksessa 1930–1931. Tuomivaara oli myös presidentin valitsijamiehenä vuosien 1925, 1931, 1937, 1940 ja 1943 presidentinvaaleissa.\nE. A. Tuomivaara. (Suomen kansanedustajat.) Eduskunta.\nE. A. Tuomivaara Suomen ministerit. Valtioneuvosto.\nHerman Paavilainen Suomen sosiaaliministeri\nNoudettu kohteesta ”https://fi.wikipedia.org/w/index.php?title=E._A._Tuomivaara&oldid=18170291”\nViimeksi muokattu 24. toukokuuta 2019 kello 03.38\nSivua on viimeksi muutettu 24. toukokuuta 2019 kello 03.38.


Minkkiturkki - Suomalaisen elokuvan festivaali\nMinkkiturkki © KAVA\nKomedia Minkkiturkki liittyy siihen seurapiiri-irvailujen sarjaan, jota käsikirjoittaja-ohjaaja Aarne Tarkas harrasti tuotteliaimpina vuosinaan 1960-luvun alussa. Uutuuden skenario oli hänen omaa käsialaansa, joskin juonikuvion perusastelma oli tuttu jo monista aikaisemmista ulkomaisista elokuvista: tavara – tässä tapauksessa kallisarvoinen minkkiturkki – vaihtaa elokuvan aikana omistajaa kädestä käteen, ja turkkia pitävät yllään niin vaimot kuin rakastajattaret, rikkaat seurapiirikaunottaret ja köyhät opiskelijatytötkin, kunnes se vihdoin monien mutkien ja käänteiden kautta päätyy ensimmäiselle haltijalleen. Tarinan esikuviksi ovat käyneet niin Gogolin Viitta kuin amerikkalainen elokuva Manhattan vuodelta 1942 ja ranskalainen elokuva Intohimon karuselli vuodelta 1950.\nSisällöltään Minkkiturkki edustaa Tarkaksen muistakin seurapiirisatiireista tuttua filosofiaa: rikkaat elävät rahalla ja köyhät työllä, eikä eriasteinen vilppi ole vierasta kummassakaan kansanluokassa. Satiiria tarinaan lisättiin erityisesti tuottajan, T. J. Särkän, toivomuksesta. Kuvaamalla osan ulkokuvista pilvisenä talvipäivänä Tarkas rikkoi sen meillä vuosikymmeniä voimassa olleen kirjoittamattoman säännön, jonka mukaan ulkokuvia voitiin päiväsaikaan ottaa vain kauniilla säällä ja auringon paistaessa, ellei tarina sitten nimenomaan vaatinut sadetta, pilvisäätä tai yötunnelmaa.\nElokuvan alkuteksteissä näyttelijät tavanomaisesta käytännöstä poiketen lue-tellaan siinä järjestyksessä, missä he tarinaan ilmestyvät. Pitkästä roolilistasta kannattaa erityisesti poimia esiin ja panna merkille kaksi varttuneemman ikäluokan nimeä, yövartija Anselmia ja tämän vaimoa hienosti yhteen näyttelevät Leo Jokela ja Siiri Angerkoski. Pirkko Mannola on Valtakunnan Rakennustoimiston pääjohtajan sievä sihteeri; muita vielä tuoreempia tyttötulokkaita ovat Vuokko Docktare ja Liana Kaarina.\nMinkkiturkin kuvaajana on ollut Tarkaksen moninkertainen yhteistyökumppani Olavi Tuomi. Elokuva alkaa pitkällä panoroinnilla Helsingistä lintuperspektiivissä. Panoroinnin suunta on vasemmalta oikealle. Elokuva päättyy samanlaiseen panorointiin, mutta sen suunta on nyt oikealta vasemmalle – ympyrä on sulkeutunut, tarina on tullut päätökseensä. ”Ympäri käydään, yhteen tullaan.”\n(Minkpälsen) 1961. Tuotanto: Suomen Filmiteollisuus SF Oy. Ohjaus ja käsikirjoitus: Aarne Tarkas. Kuvaus: Olavi Tuomi. Äänitys: Harald Koivikko. Leikkaus: Armas Vallasvuo. Lavastus: Aarre Koivisto. Musiikki: Osmo Lindeman. Miksaus: Kurt Vilja. Näyttelijät: Kaarlo Halttunen (Evert, Vanhuuseläkelaitoksen pääjohtaja), Hillevi Lagerstam (tarkastajan vaimo), Tommi Rinne (Vanhuuseläkelaitoksen tarkastaja), Leni Katajakoski (Irma, pääjohtajan sihteeri), Veikko Linna (Kalle, hallitussihteeri), Toivo Lahti (Ville, kanslianeuvos), Vuokko Docktare (Pia), Matti Ranin (opiskelija), Pentti Irjala (Irman isä), Aili Tikka (Leppäskä, Pian äiti), Hannes Häyrinen (Mutikainen), Arvo Lehesmaa (toimitusjohtaja Albin Kämärä), Mai-Brit Heljo (Anita), Toivo Mäkelä (Vilho, Valtakunnan rakennustoimiston pääjohtaja), Matti Oravisto (rakennusliikkeen edustaja), Pirkko Mannola (Vilhon sihteeri), Pia Hattara (Gertrud, Vilhon vaimo), Risto Mäkelä (Oskari, varas), Leo Jokela (Anselmi, yövahti), Siiri Angerkoski (Anselmin vaimo), Elina Salo (Liisa), Tarja Nurmi (Ritva), Liana Kaarina (Marianne), Esko Salminen (Kurre, Ritvan veli), Elvi Saarnio (Mari, keittäjätär), Varma Lahtinen (Evertin vaimo), Martti Palo (asiapoika), Yrjö Tähtelä (teekkari), Jarno Hiilloskorpi (teekkari), Eija Hiltunen (Lasten Turvan puheenjohtaja), Helvi Aunio (Lasten Turvan sihteeri), Keijo Komppa (Lasten Turvan johtokunnan jäsen), Liisa Roine (opiskelijatyttö), Anita Saarikallio (sisäkkö), Kai Lind (syntymäpäivävieras), Paavo Pentikäinen (syntymäpäivävieras), Rose-Marie Precht (syntymäpäivävieras), Pertti Roisko (syntymäpäivävieras), Liisi Tandefelt (syntymäpäivävieras), Ilmari Tähtelä (syntymäpäivävieras), Ritva Vepsä (syntymäpäivävieras), Arttu Suuntala (poliisi), Hannes Veivo (talonmies). Ensi-ilta: 3.2.1961 Helsinki (Haaga, Rex, Tuulensuu), 10.2.1961 Turku (Bio-Bio). Pituus/kesto: 2490 m / 91 min.


Kolumni: Arvostetaan itseämme | Viiskunta\nTyöelämässä törmään ajoittain tanskalaisiin kollegoihin. Muutaman ystävän kanssa olemme joutuneet tunnustamaan kadehtivamme heitä. Tanskalaiset naiset ovat kerrassaan mainioita: rentoja, kauniita ja itsevarmoja. Ollapa tanskalainen nainen!\nEntäpä Norja sitten. Saatan katsella dokumentteja sen syrjäseudun asujista ja luonnossa vaeltajista päivätolkulla. Siellä he laiduntavat karjaansa idyllisten vuonojen rannalla tai kalastavat jättimäisiä turskia syvistä vesistä. Asuapa Norjan maaseudulla!\nIslannista ottaisin mieluusti kuumat lähteet omalle takapihalleni. Tai edes yhden pienen. Myös islanninhevoset ja -lampaat kelpaisivat. Jälkimmäisten villasta kehrättyä lankaa muuten hamutaan juuri nyt kilvan villapaitavärkeiksi.\nRuotsista en meinannut aluksi keksiä mitään kadehdittavaa, koska en juuri kuninkaallisista perusta. Mutta sitten mieleeni pälkähtivät ruotsalaiset dekkaristit ja heidän huima menestyksensä maailmalla. Kunpa suomalaiset osaisivat tehdä saman!\nKadehtimiseen käytetyn energian voi tietysti käyttää toisinkin. Voi aamuisin sanoa peilikuvalleen jotain ystävällistä. Ihailla kotikylän upeaa maalaismaisemaa, jonka keskellä on etuoikeutettua elää. Ihan läheltä löytyy mitä hienoimpia luontoreittejä ja -kohteita.\nOn hyvä myös muistaa seurustella omien lampaidensa kanssa ja kompostoinnin sijasta lähettää villat kehräämölle. Kuumaa lähdettäkään ei varsinaisesti tarvita, onhan meillä saunat ja paljut. Ja sehän nyt tiedetään, että suomalaiset kirjailijat, varsinkin lasten- ja nuortenkirjailijat, ovat jokseenkin laadukasta sakkia.\nKun alamme itse arvostaa sitä, mitä olemme ja mitä meillä on, kyllä muutkin sen kohta huomaavat.\nJos eivät huomaa, niin omapahan on tappionsa.


Pelipuhelin alle 100 taalalla - Mobiili - Ilta-Sanomat\nJulkaistu: 15.3.2005 11:24\nNokia vauhdittaa N-Gage QD -pelipuhelimen myyntiä Yhdysvalloisssa laskemalla puhelimen ja pelien hintaa. Laitteen hinta putoaa lähipäivinä kaupoissa 99,99 dollariin.\nNokian mukaan uudet ohjehinnat helpottavat puhelimen hankintaa ilman liittymäsopimuksen tekoa. Samalla pelien hinnat laskevat 14,99- 24,99 dollariin. Nokia odottaa uusien hintojen tulevan voimaan muutamassa päivässä. Operaattorit voivat tarjota puhelinta huomattavasti halvemmalla. Jo ennen hintauudistusta muun muassa T-Mobile on tarjonnut pelipuhelinta kylkiäisenä 74,99 dollarin hintaan. Aiemmin Yhdysvalloissa pelipuhelimista on saanut maksaa noin 200 dollaria erillisostona. Euroopassa laitteen hinta vaihtelee noin 150 eurosta aina 200 euron paremmalle puolelle.


Karate Zeon suojaa metsän taimet ja puut | Farmit\nTo, 28. maaliskuu 2013.\nMetsäistutuksiin käytettävät havupuiden taimet suojataan metsätaimitarhoilla Karate Zeonilla tukkimiehentäitä vastaan. Taimien tyviosat tai koko taimi käsitellään tarhoilla ennen niiden toimittamista istutuksiin. Karate Zeonin pitkä teho tässä käyttömuodossa perustuu mikrokapselointiin ja ultraviolettisuojaan. Tehoaineen mikrokapselointi pitää sen toimintakykyisenä suojaamatonta versiota pitempään. Tukkimiehentäi altistuu aineelle kävellessään käsitellyllä pinnalla tai syödessä sitä. Ultravioletti- eli aurinkosuoja suojaa tehoainetta hajaantumasta liian aikaisin tehottomaan muotoon. Teho kestää ainakin ensimmäisen kasvukauden yli.\nKarate Zeon on myös off-label-hyväksytty MTK:n anomuksesta metsässä varastoitavan kuorellisen puutavaran suojaamiseen sitä vioittavia tuhohyönteisiä vastaan. Metsään jäävä kuorellinen puutavara on uhka ympäristössään kasvaville terveille puille, sillä tuhohyönteiset lisääntyvät siinä ja leviävät ympäristöönsä. Torjunta-ajankohta on ennen hyönteisten parveilua keväällä sään lämmetessä, mikä ajoittuu Etelä-Suomessa huhtikuun puoliväliin ja Pohjois-Suomessa huhti-toukokuun vaihteeseen. Tarkemmat käyttöohjeet Tukesin sivuilta.\nKäsiteltyjä taimia käsitellessä on käytettävä suojakäsineitä. Puutavaraa käsiteltäessä on varmistettava, ettei ainetta pääse vesistöön itse ruiskutustyön johdosta eikä käsitellyn puutavaran pinnasta.\nArto Markkula / Syngenta


Laatua harjoitteluun | Tomin Harraste-blogi\nPosted on June 24, 2013 by Tomi\nTämän vuoden juoksentelut ovat olleet pääasiassa tasavauhtisia lönköttelyitä, mutta nyt Juhannusviikolla aloin tekemään taas vähän spesiaaliharjoituksiakin. Lauantain vajaan kympin lenkkiin liitin kolme kilometrin vetoa. Vielä en mitään kummoisia vauhteja päässyt, mutta alle neljän vauhtia kuitenkin jokainen veto meni.\nSunnuntaina tein pisimmän juoksulenkkini sitten helmikuun 2012 alun, kun lenkille kertyi matkaa hieman päälle 18 km. Tosi hyvin jaksoi mennä hieman alle 5 min/km vauhtia ja välillä piti toppuutella, ettei vauhti nousisi liian kovaksi. Muutenkin viikolle kertyi pitkästä aikaa suht hyvä määrä kilsoja, nimittäin kuutisenkymmentä. Tämä määrä oli myös paras sitten tammi-helmikuun vaihteen 2012.\nKilsojen nostosta huolimatta, kantapää on pysynyt tosi hyvässä kunnossa. Tosin polvivaiva on alkanut taas ilmoittelemaan itsestään, mutta ei se ole, ainakaan vielä, juoksua häirinnyt. Myös penikkatautia alkaa taas pukkaamaan, mutta sehän on ihan normaalia tällaiselle aloittelevalle juoksijalle.\nKoirauutisia, wuh, wuh. Juhannuspäivänä käytiin sitten hakemassa Jyväskylän takaa uusi perheenjäsen, Sisu. Kahdeksanviikkoinen Irlanninsetterin pentu. Automatka oli pennulle hieman rankka, sillä seitsämän yrjöä tuli Jämsään mennessä ja sitten vasta uni vei loppumatkaksi voiton. Lauantai-ilta meni vielä nukkuessa, mutta sunnuntaina alkoi jo vauhtia löytymään ja pennun hyvät ja huonot puolet alkoivat tulla esiin.


Instagram Yksityinen Tili | Ampparit Uutiset\nSeiska kertoo, että Helena julkaisi hiljattain Instagramissa kuvan, jossa hän esittelee jo kauniisti pyöristynyttä vatsaansa. Kuvan yhteydessä hän kertoi raskauden edenneen jo liki puoleen väliin. Helena Koivun Instagram-tili on yksityinen.\nOlen viime päivinä miettinyt, pitäisikö blogille perustaa oma Instagram-tili. Koska te luette tätä blogia, haluan kysyä mielipidettänne. Syy blogin Instagram-tilin perustamiselle on lähinnä se, että se ei oikein ole saanut näkyvyyttä sosiaalisen median puolella kuin blogilistaussivustoilla.Itse olen yksityishenkilönä kuulunut Instagramin jo reilun vuoden. Tilini on yksityinen.\nSeuran jäsenille on myös muodotettu yksityinen Instagram-tili: attitudesports.members. Ottakaa seurantaan saadaksenne ajantasaiset kotitreenivinkit sekä tsemppiterveisiä muilta Attilaisilta!🤩 Tämä päätös koskee alustavasti ajanjaksoa 16.3.-13.4.\nYksityinen kuuntelu. Vain sinun silmillesi ja korvillesi! Oletusarvoisesti kaikki Spotify-seuraajasi voivat nähdä Kavereiden tapahtumat-syötteestä, mitä kuuntelet.Jos et halua muiden tietävän, mitä kuuntelet, voit aloittaa yksityisen istunnon.\nInstagram piilotti tykkäykset, somevaikuttaja Mikaela.\n– Instagram päätti piilottaa tykkäykset kuudessa maassa heinäkuun puolessa välissä.\nMikaelan tili on yksityinen Instagramissa, joten kuvia pääsee katsomaan vain seuraamalla häntä.\nSuorissa viesteissä jaetuilla tarinoilla on samat näkyvyysasetukset kuin muilla jakamillasi julkaisuilla. Jos sinulla on esimerkiksi yksityinen tili, vain seuraajasi voivat nähdä tarinan Directissä. Voit päättää, kuka voi nähdä ja jakaa tarinasi, muokkaamalla tarinan asetuksia.\nInstagram päätti piilottaa tykkäykset kuudessa maassa heinäkuun puolessa välissä.\nAloita puhtaalta pöydältä luomalla uusi tili. Eikö salasanan palautuslinkki toimi? Jos näet viestin, jossa salasanan palautuslinkin kerrotaan olevan virheellinen tai jo käytetty, lähetä itsellesi uusi palautuslinkki. Älä napsauta sitä, vaan toimi näin: Avaa salasanan palautusviesti.\nBreaking News. Kuinka jakaa yksityisen YouTube-videon helposti? YouTube Yksityinen vs. Listaamattomat videot – Täysi vertailu; Screencast O-Matic.\nSiirry osoitteeseen instagram.com tietokoneella tai mobiiliselaimessa. Klikkaa ja sen jälkeen . Klikkaa Yksityisyys ja turvallisuus. Valitse Tilin yksityisyys-kohdassa Yksityinen tili-kohdan vieressä oleva valintaruutu.\nAlkuun • lataa Instagram puhelimelle tai tabletille Play-kaupasta tai AppStoresta • luo käyttäjätunnus ja toimi ohjeiden mukaan • Yksityinen vai julkinen tili? Yksityisen tilin kuvat ei näy haussa, eikä kukaan näe kuviasi ellet erikseen hyväksy heitä seuraajiksi.\nSe kertoo Instagram-tilistä,\nCelebface-käyttäjätili on yksityinen, joten sen julkaisuja pääsee seuraamaan vain pyytämällä, mutta silti tili on kerännyt jo yli 900 tuhannen käyttäjän seuraajajoukon. Celebfacen Twitter-tilillä paljastetaan esimerkiksi malli Barbara Palvinin muokkaus.\nSyötä verkkopankin käyttäjätunnus ja henkilötunnuksesi tai Y-tunnus, valitse Jatka ja anna seuraavassa vaiheessa tunnuslukutaulukostasi pyydetty tunnusluku.\nKirjasammon Instagram; Yksityinen kirje taiteilijaystävälle. Sivu sisältää yhden osan tietoja teoksen yksittäisestä julkaisusta. Kattavat teostiedot löydät kohdan "Teoksen kuvailutiedot" linkistä. Teoksen kuvailutiedot. Yksityinen kirje taiteilijaystävälle.\n" Jerrysplace77" voisi muokata Instagram tilinsä asetuksia, ja ottaa ruksin pois kohdasta yksityinen tili. Sen jälkeen Instagram kuvat näkyisivät kaikille. Muokattu: 15.1.2018. Mika.V, 15.1.2018 #5. Jerrysplace77 1st gear. Sillä tein oman tilin, koska itselleni kätevämpi siirtotapa.


Uusi Oulu hyödyntää Tekla GIS -paikkatietojärjestelmää monipuolisesti | Tekla\nEtusivu Tietoa Meistä Uutiset Uusi Oulu Hyödyntää Tekla Gis Paikkatietojärjestelmää Monipuolisesti\n6. maaliskuuta, 2013\nUusi Oulu hyödyntää Tekla GIS -paikkatietojärjestelmää monipuolisesti\nKuntaliitos yhdisti Haukiputaan, Kiimingin, Oulun, Oulunsalon ja Yli-Iin vuoden 2013 alussa, ja samalla yhdistyi kuntien kartta- ja paikkatiedon hallinta. Teklan kunnille tarjoama ohjelmistoratkaisu laajeni koko uuden Oulun alueelle. Kunnan kartta- ja paikkatietoja hallitaan ja käytetään ratkaisun ytimessä olevalla Tekla GIS -paikkatietojärjestelmällä.\n− Käytössämme ovat Tekla GISin tärkeimmät sovellukset, toteaa kartastopäällikkö Eero Keski-Oja Oulun kaupungin Yhdyskunta- ja ympäristöpalveluista. Järjestelmän avulla voidaan katsella ja muokata kaavoituksen, kiinteistöomaisuuden ja rakennusvalvonnan kartta- ja rekisteritietoja. Järjestelmään on siirretty tietoja myös väestörekisteristä.\nSähköiset ja räätälöidyt palvelut laajentavat ratkaisua\nTeklan ratkaisut tukevat sähköisiä palveluita. Oulussa on käytössä Internet-karttapalvelu, jonka kautta myös kuntalaiset pääsevät karttatietoihin. Koko kunnan alueen kattavasta palvelusta kuntalaiset voivat selata esimerkiksi bussireittejä tai vireillä olevia asemakaavoja. Oulu laajentaa sähköisten palveluiden tarjontaa tänä vuonna edelleen, kun käyttöön tulee Tonttien julkaisu ja haku -sovellus. Sovelluksen avulla myytäviä ja vuokrattavia tontteja hallitaan ja markkinoidaan kaupungin nettisivuilla.\n− Tulevaisuudessa tärkeitä ovat myös sellaiset tietotekniset ratkaisut, joiden avulla voidaan edelleen nopeuttaa ja helpottaa eri tehtävien osaprosesseja, sanoo Keski-Oja. Erilaisten katselu- ja latausrajapintapalveluiden avulla eri organisaatioiden tuottamaa tietoa voidaan hyödyntää tehokkaasti.\nTietomuunnosten asiantuntijapalvelut toimivat\nLiittyvien kuntien rekisteri- ja karttatiedot siirrettiin Tekla GISiin pääosin viime vuoden aikana. Koko aineisto kävi lisäksi viime vuoden lopulla läpi N2000-korkeusmuunnoksen. Teklan asiantuntijoiden apu tietomuunnosten toteuttamisessa oli arvokasta.\n− Teklan asiantuntija osallistui kaupungin kokouksiin tarvittaessa etäyhteyden avulla ja pystyi vastaamaan kysymyksiin saman tien. Tarvittavat dokumentit saatiin etäyhteyden välityksellä jaettua heti, kertoo Keski-Oja. Hän kiittää teklalaisten vuorovaikutustaitoja ja joustavuutta. Esimerkiksi muunnostyössä pakollinen tietokannan huoltokatkos sijoitettiin yleiselle lomapäivälle, jolloin Oulun kaupungin normaalia työskentelyä ei häiritty.\nMuunnosten jälkeen työ jatkuu kartta- ja paikkatietoaineiston sisällön yhdenmukaistamistyöllä, jota tehdään muun työn ohessa. Tavoite on, että kaikista karttakohteista olisi tulevaisuudessa saatavilla yhtä kattava tietosisältö.\nTulokseen prosessi- ja henkilöstöosaamisella sekä toimivalla tekniikalla\n− Iso osa kuntaliitoksen vaatimasta työstä on prosessien kehittämistä ja ohjeistamista, toteaa Keski-Oja. Esimerkiksi rakennuslupakarttakäytännöt vaihtelivat ennen liitosta kuntakohtaisesti. Nyt on yksi yhteinen käytäntö, jossa pyritään yhdistämään aiemmin hyviksi havaitut toimintatavat.\n− Henkilöstö täytyy ottaa mukaan hyvissä ajoin, aivan kuten myös kuntaliitoksen teknisen puolen suhteen pitää olla ajoissa liikenteessä, painottaa Keski-Oja.\nTeklalla on vahva osaaminen kuntaliitoksiin liittyvistä tietomuunnoksista ja tietojärjestelmätoimituksista. Ohjelmistoyhtiö oli mukana toteuttamassa myös Oulun ja Ylikiimingin kuntaliitosta vuonna 2011 sekä muun muassa Salon ja Kouvolan alueiden kuntaliitoksia.\n− Tekla on yhteistyökumppani, joka on toiminnassaan vastannut kuntaliitoksen mukanaan tuomiin haasteisiin hyvin, arvioi Keski-Oja.\ntoimialajohtaja, Julkishallinto, Tekla Infra & Energy\npuh. 040 736 0500\nkartastopäällikkö, Oulun kaupunki\npuh: 044 70302302\nOulun kaupunkiseutu on Suomen pohjoinen metropolialue. Vuoden 2013 alussa Haukipudas, Kiiminki, Oulu, Oulunsalo ja Yli-Ii yhdistyivät uudeksi, Suomen viidenneksi suurimmaksi kaupungiksi. Noin 200 000 asukkaan uusi Oulu tarjoaa vahvan kasvualustan yritystoiminnalle. Kaupunki on myös tunnettu pohjoisen Suomen teknologiakeskittymänä. www.ouka.fi


Poroskooppi: GP Chiba & Legacy | Poromagia\nPoroskooppi: GP Chiba & Legacy\nViime viikonloppuna pelattiin iso Legacy GP Chibassa, pyöreästi 2500 pelaaja. Turnaus puhutti paljon korkean hintansa (105$) vuoksi, mutta myös vastinetta rahoille sai monessa muodossa. Turnauksessa oli tarjolla mm. rajattomat juomat ja snacksit koko viikonlopulle, pairings-app & wifi, ilmaiset narikkalokerot matkatavaroille sekä merkittävästi enemmän henkilökuntaa takaamaan ensiluokkainen pelikokemus. Omaan korvaan kalliimpi GP kaikilla herkuilla kuulostaa itseasiassa varsin houkuttelevalta vaihtoehdolta ja onkin mielenkiintoista nähdä, ottavatko muut GP:stä vastaavat tahot Hareruya:sta mallia tällä saralla. Viikonlopun wow-efekti kuitenkin oli ehdottomasti se, että 500 ensimmäistä turnaukseen ilmoittautunutta opiskelijaa saivat osallistua GP:lle ilman minkäänlaista osallistumismaksua! Tämä on ennennäkemätön ja todella huomion arvoinen teko Magicin turnaushistoriassa. Hats off!\nGP:n voitti Kentarou Yamamoto Sneak & Show:lla oheisella listalla:\nKentarou Yamamoto - Sneak & Show\nSneak & Show teki todellisen comebackin Chibassa, sillä myös toinen kappale taisteli tiensä kahdeksan parhaan joukkoon. Muilta osin Top 8 oli verrattain normaali; 3 Miraclesia, Storm, Elves ja Death & Taxes. Omat valintani tulevan viikonlopun Legacy FNM:ään ja High Stakes Legacyyn olisivat todennäköisesti joko Miracles (Yuua Watanaben versio) tai Sneak & Show.\nViime viikonlopun turnauksien voittajat olivat Standard Showdownin osalta Matti Koskinen 4-0 rekordilla ja PPTQ Nashvillen vei nimiinsä muuan Matti Kuisma. Onnea molemmille voittajille!\nPlanechase Anthology julkaistiin viime perjantaina ja multiplayer formaattien ystävien kannattaa ehdottomasti vilkaista tämä video Planechase formaatista:


Suomalainen luonnonkivi kunniaan - Suomen Graniittikeskus Oy\nOletko kiinnostunut luonnonkiven käytöstä rakentamisessa? Haluaisitko tietää lisää kotimaisista, kestävistä materiaaleista? Suomalainen luonnonkivi on materiaalina monella tavalla erityinen ja ansaitsee tulla tutuksi. Graniitti on aikaa kestävä materiaali, joka säilyttää arvonsa jopa vuosisatoja. Graniitilla on uniikkeja ominaisuuksia ja se sopii käytettäväksi myös yhdessä muiden materiaalien kanssa.\nSuomessa louhitaan kymmeniä erilaisia graniittilaatuja, mutta niiden ulkonäköön voidaan vaikuttaa myös erilaisin pintakäsittelymenetelmin. Haluamme auttaa suunnittelijoita valitsemaan visuaalisesti ja toiminnallisesti parhaat materiaalit kuhunkin kohteeseen. Järjestämme yhdessä suomalaisen graniitin tuottajan, Palin Granitin kanssa mahdollisuuden tutustua suomalaisen luonnonkiven käyttöön rakentamisessa aina suunnittelusta asennukseen. Graniittikeskuksen tiloissa Myyrmäessä pidettävät aamiais- ja lounastilaisuudet on tarkoitettu niin sisustuksesta kuin suurista rakennusprojekteista ja ympäristörakentamisestakin kiinnostuneille arkkitehdeille ja suunnittelijoille, sekä muille alan ammattilaisille. Käymme läpi graniitin matkaa louhinnasta lopputuotteeseen. Näytämme myös miten käytämme tietomallinnusta apuna kivirakentamisessa.\nSaimme hyvää palautetta edellisestä lounastilaisuudesta:\n”Kattava läpileikkaus kiven matkasta louhinnasta rakennusmateriaaliksi. Tilaisuus uudisti mielikuvaa suomalaisen graniitin asemasta ja luonnonkiven merkityksestä rakentamisessa.”\n– Vesa-Jukka Vuorela, DAT arkkitehdit Oy\n”Tilaisuuden aikana selkiytyi kiven käytön kilpailukyky ja järkevyys rakentamisessa. Käytännöntieto mitoituksista ja tietomallien hyödyntämisestä koko prosessissa inspiroi.”\n– Petteri Patolinna, Arkkitehtitoimisto Petteri Patolinna\nGraniittikeskuksen tiloissa on mahdollisuus tutustua suomalaisen luonnonkiven koko kirjoon. Esillä on runsaasti erilaisia kiviä erilaisin pintakäsittelyin. Näe miten kiven pintakäsittelyt ja muodot vaikuttavat lopulliseen ulkonäköön, hintaan ja käytettävyyteen. Pääset inspiroitumaan erilaisista mahdollisuuksista luonnonkiven käyttöön niin sisustamisessa kuin julkisivu- ja ympäristörakentamisessa. Paikalle pääsee helposti. Auton saa parkkiin ihan toimistomme viereen ja Myyrmäen juna-asemalta on lyhyt kävelymatka toimistollemme.\nTervetuloa oppimaan uutta ja keskustelemaan kollegoiden kanssa; Tervetuloa luonnonkivien pariin!\nJärjestämme seuraavat luonnonkivi-infot toimistollamme:\nTo 30.3. klo 14\nTo 6.4. klo 9\nTo 27.4. klo 11\nIlmoittaudu tilaisuuteen lähettämällä viestiä osoitteeseen: roosa.ketola@www.graniittikeskus.fi


VikkiTyyli: Hetan arkikäädyt\nNyt tämä pienehkö ihminen isottelee näitten helmien kanssa vai voiko näitä sanoa helmiksi :) miulle ne ovat ainakin helmiä, löytöinä.\nTykkään vaan näistä suurista epämääräisistä kivistä, nämä ovat afrikanturkoosia ja rinkulat onyxiä joitten sisällä on myös afrikanturkoosia nugetteina. Metalli on hopeaa. Painavat, pistävät vähän nöyrtymään.\nLähettänyt Vikki klo sunnuntaina, tammikuuta 24, 2010\nOi kun tykkään!! Ja pieni olen miekin :D\n26. tammikuuta 2010 klo 10.22\nKiitos Muikku, hyvinhän tässä ollaan pärjätty :D\n26. tammikuuta 2010 klo 17.06\nVastaan: Kanada :D\n" Yllätysvauva "\nSatumaisen sininen yö\nMerimiehen muijan koru


Kuntaneuvottelut - Edunvalvonta ja työsuojelu - Hoitajat.Net\n"Kunta-alan työehtoneuvotteluissa ei näy vielä sopua\nJulkaistu 05.09.2007, klo 11.36 (päivitetty 05.09.2007, klo 11.40)\nKunnallinen työmarkkinalaitos on jättänyt sopimusesityksensä kunta-alan sopimusneuvotteluissa. Esityksen sisältöstä ei kerrottu julkisuuteen. Työntekijäjärjestöjen edustajien mukaan neuvotteluissa ei olla vielä lähelläkään sopua.\nTehyn puheenjohtaja Jaana Laitinen-Pesola sanoo, ettei näillä eväillä ei sopua synny.\nMyöskään opettajien ammattijärjestön OAJ:n Erkki Kangasniemen mukaan neuvotteluissa ei olla vielä lähelläkään sopua.\nOsapuolet tapaavat seuraavan kerran keskiviikkona kello 14.30.\nHoitoalan Super ja Tehy eivät ole jättäneet omia vaatimuksiaan, vaan odottavat työnantajien tarjousta.\nKolme muuta palkansaajien sopija-järjestöä ovat vaatineet yhteisessä paperissaan noin kahden ja puolen vuoden sopimusta, jonka kustannusvaikutus olisi yhdeksän prosenttia.\nJärjestöt haluavat myös erillisen palkkaohjelman, joka nostaisi kunta-alan palkkoja yleiskorotusten lisäksi noin kymmenen prosenttia viiden vuoden kuluessa.Jos sopua ei huomenna löydy, kunta-alan neuvottelut jatkuvat myöhemmin syyskuussa. Vanhat sopimukset umpeutuvat syyskuun lopussa.\nEli nähtävästi KT lyönyt pöytään aivan naurettavan paperin\nTodennäköisesti, mutta vaikea sanoa koska TNJ:n linja on se, että vaatimuksia ei kerrota niin tuskinpa kerrotaan mitä ollaan tarjottu. Olisi kyllä kieltämättä mielenkiintoista tietää mitä pyydetään ja mitä tarjotaan\nNythän tässä ollaan autuaan tietämättömiä neuvottelujen yksityiskohdista.\nMä luulen että tuo voi olla ihan viisastakin taktiikkaa. Ainakin jotakin mitä ei ennen ole kokeiltu, tunnetustihan entiset taktiikat eivät ole olleet niitä parhaita\nNäin TEHY:n jäsenenä tietysti harmittaa kun ei tiedä mitä ovat meille siellä neuvottelemassa, mutta en usko että TNJ haluaa jäsenistöltään tietoa pantata, vaan ainoastaan muilta "tasa-arvo potista" kilpailevilta liitoilta. Silloin tieto vain täytyy pantata kaikilta.\nVoi olla tässä tilanteessa fiksuakin pantata omia tavoitteitaan kun muutkaan kilpailevat liitot eivät ole vielä tehneet sopimuksiaan.\nToisaalta erikoista ettei tavoitteet ole avoimesti tiedossa, mutta toisaalta hyvä kun kokeillaan vaihteeksi erilaista taktiikkaa. Aika tiukkaa linjaa näyttää myös OAJ vetävän omissa neuvotteluissaan .. tai sitten ne matkii TNJ:tä ja yrittää pysyä peesissä niin saavat ainakin saman kuin hoitoala :-)\nPäivän peilistä ongittua, eli KT tarjoaa:\n-yleiskorotus reilu 8% + 1.5 % indeksikorotus = n. 10%\n-sopimuskausi helmikuulle 2010\nNo ei ihme että se on heti ammuttu alas.\nTaisivat heittää tuon ihan vaan kokeeksi.\nSaulihan mtv3 aamuohjelmassa lupasi meille hoitajille palkankorotukset. Kattokaapa 3 nettitv:stä haastattelu. Oli tainnu Salella olla hyvät hoitajat olkapäätä operoimassa, vaikkapa tuskin on kunnallisella käynyt.\nKuntatyönantaja oli ehdottanut että ensimmäinen sl-pvä olisi palkaton???\nEivät ole täysin heittäneet pyyhettä kehään kun vielä tänään jaksavat neuvotella. Hoitoalalle en odota sopimusta mutta hyvä olisi jos jokin ryhmä tarttuisi kuntatyönantajan tarjoukseen.\nMitäköhän tämä merkitsee En huomannut aikaisemmin...\nLääkärilakkoa? No, ei neuvottelujen keskeyttäminen välttämättä lakkoa meinaa, mutta siihen suuntaan varmaan ollaan menossa. Nyt voidaan sitten lyödä vetoa, että kuinka paljon hoitajia paremman sopimuksen lääkärit saavat. ::)\nMuoks: No neuvottelut [url=http://www.hs.fi/kotimaa/artikkeli/Kunta-alan+neuvottelut+katkesivat+my%C3%B6h%C3%A4%C3%A4n+illalla/1135230051504}katkesivat kaikilta.\nNe haluavat lisää rahaa, ihan kuin mekin, ovat niin surkeasti palkattuja. Tulee vaan mieleen, ajankohta huomioiden, aika reilu vastakkainasettelu, mitä haetaan median silmille, hoitoalasta. Mihin vedetään rahakirstujen vartijoiden huomio, kenen sana painaa, minne olla lojaali, yleinen arvostus?\nKymmenestä prosentista puhelivat uutisissa, sehän tarkoittaisi meikäläiselle huimaa 189 euron korotusta. Jee jee!!!!!\n*kirjoittaa kyynisenä ja vihaisena* Sehän vallan sopisi varsinkin kun palkka putoaa 2 viikon päästä 25 eurolla\n*kirjoittaa kyynisenä ja vihaisena*\nKymmenen prosenttia 2,5 vuodessa ja siihen vielä päälle viiden vuoden palkkaohjelma joka nostaa palkkoja toiset kymmenen prosenttia, niin voisin olla tyytyväinen.\nKunta-alan työehtosopimusneuvottelut katkesivat keskiviikkoiltana noin kello 23.30. Palkansaajajärjestöistä ei löytynyt yhteistä tahtoa jatkaa neuvotteluja työnantajan uuden sopimusesityksen pohjalta.\nKolme pääsopijajärjestöä oli valmis hyväksymään työnantajan esityksen jatkoneuvottelujen pohjaksi, mutta hoitoalan edustajat eivät. Uudesta neuvottelujen alkamisajankohdasta ei ole sovittu.http://www.yle.fi/uutiset/kotimaa/id69042.html\nJalosen mukaan työnantajan uusi "raharaami" oli erittäin merkittävä tarjous myös hoitajien suuntaan.\n- Muut olisivat olleet valmiit hyväksymään tämän raamin, Jalonen sanoo.\nMuiden kuin hoitajajärjestöjen neuvottelijat myönsivät, että työnantajan illalla tuomassa uudessa tarjouksessa oli merkittävää muutosta verrattuna palkansaajapuolen aamulla saamaan ensimmäiseen tarjoukseen. Sen palkansaajapuoli tyrmäsi yksimielisesti.http://www.mtv3.fi/uutiset/kotimaa.shtml/arkistot/kotimaa/2007/09/558791\nJokohan tiet kohta erkanee kuntasektorilla...? Jotenkin on sellainen olo että muu kuntasektori peesaa hoitajia, millään ei anna luonto periksi hyväksyä sopimuksia kun hoitajatkaan eivät hyväksy. Kuvittelisin/toivoisin että realismi tulee mm. opettajilla vastaan ja hoitajat jäävät yksin taistelemaan isoista korotuksista. Mielenkiintoista on...\n.. samassa veneessä ollaan lääkärikunnan kanssa. Ihan samoja ongelmia; vastuuseen nähden alipalkattuun työhön tulijoita ei ole, mitä tehdään? Iso ongelma on myös erikoissairaanhoito ja miten se tulevaisuudessa järjestetään, ei vain vanhustenhoitoon liittyvät kysymykset. Erikoissairaanhoidossa nimenomaan se on ongelma, että ei houkuta nykyinen palkkapolitiikka hoitotyön eikä lääketieteen erikoisosaajia, kun sen saman rahan saa helpommallakin.\nItse toivoisin että nyt viritettäisiin yhteistyötä Tehyn, Superin ja Lääkäriliiton kesken tavoitteena auttaa meidät kaikki pois palkkakuopasta. Mutta en tiedä onko realistinen toivomus. Toisaalta tunnen henkilökohtaisesti sellaisia lääkärikunnan edustajia, jotka tukevat hoitoalan vaatimuksia, koska varsin hyvin ymmärtävät että yhteistyössä ne potilaatkin hoidetaan.\nNyt haetaan tosi isoja korotuksia, kuten pitääkin. Jospa se tappiomielialan lietsominen, ja muu turhanpäiväinen pesimismi saataisiin viimeinkin loppumaan tämän uutisen myötä. Nyt on neuvottelijoilla oikea asenne. Tämä varmaan myös tarkottanee sitä että lakon mahdollisuus kasvaa vähitellen.\nNyt tarvitaan meidän kaikkien panosta, ja niidenkin jotka eivät vielä liittoon kuulu, tulisi sinne pikaisesti liittyä. Nyt on meidän mahdollisuutemme. Tarvitaan kaikkien hoitajien tukea liitolle!\nSamaa mieltä, vaikka se onkin melko raukkamaista hypätä tässä vaiheessa kyytiin. ;D\nPropagandasota alkoi kiihtyä http://tinyurl.com/2n56zo\nHoitoala hylkäsi 270–420 euron korotukset\nTuolla ei vissiin osata prosenttilaskuja ollenkaan. Mä en ainakaan saa yhdeksästä prosentista 270 korotuksia, en vaikka kuinka laskisin. Tolla tarjouksella päivätyössä käyvä sh olis saanu vähän reilu satasen korotukset, joten pikkasen on ilmaa tossa. Jos mun palkka nousis ton 420 ekeä, niin se kuulostaskin jo aika mukavalta ;D\nNähtävästi noi luvut laskettu kokonaispalkoista niin siten tulee suurinpiirtein nuo luvut. Tätä soopaa alkaa nyt sitten tulla joka tuutista. Sinänsä aika hauska tai lähinnä koomista että muut järjestöt olisivat hyväksyneet KT:n viimeisen tarjouksen mutta eivät voineet kun ei TNJ:ään. Eli kohta tulee juttua siitä kuinka muut jäjestöt ovat kauhean pahoillaan siitä että TNJ ajaa heidät lakkoon ;D Miten se meni että kateus vie jne. Nähtävästi muut järjestöt valmiita vaikka mihin ettei hoitsut saa enempää kuin he >:D\nTällä hetkellä sairaanhoitajien kokonaiskeskiansiot ovat 2 487 euroa ja perushoitajien 2 236 euroa kuukaudessa.\nUskomatonta mitä tuubaa ne keksivätkin. Jos noissa luvuissa on mitään perää niin niihin on laskettu mukaan myös osastonhoitajien, ylihoitajien, lääke-edustajien (sh) ym. kaikki palkat kaikkine mahdollisine ikälisineen ja päivärahoineen.\nToi uutisointi tän asian tiimoilta on NIIIIIIN hanurista! Kai se korotuksen euromäärä nyt lasketaan PERUSpalkasta eikä mistään keskiansiosta??? Kuka sen laski että korotus olis ollu 270-420e?\nEi tyhma jummarra.....\nSe on sitä propagandasotaa. Kuuluu pelin henkeen. Yritetään vaikuttaa ihmisten mielipiteisiin. Ihan tietoista toimintaa, siksi pää pitää olla kylmänä nyt ;D\nNo niinpä tietenkin. Raivostuttavaa.\np.s:miks mä en osaa laittaa näitä lainauksia?? Aaargh!\nSamaa mieltä, vaikka se onkin melko raukkamaista hypätä tässä vaiheessa kyytiin. :-X\nTässä vaiheessa mukaan hyppäämisessä ei o mun mielestä mitään raukkamaista. Jos työtaistelu tulee yms, joka nuppi on yhtä tärkeä. Enemmänkin kritisoisin sitä porukkaa joka ei nyt hyppää mukaan ja aikoo seurata sivusta koko jutun. Muttta mutta, eripuraa ei nyt kannata viljellä vaan yhteishenkeä. Nyt kaikki freelancerit vaan jäsenhakemuksia vetämään ja koko hoitajajoukko yhteisenä rintamana katsotaan tää loppuun asti!


Odotettu Clean World Porvoo -tapahtuma saa jatkoa syyskuussa | Paikalliset | Uusimaa\nParvekkeelta nousi sakea savu Porvoon Gammelbackassa – pelastuslaitos kävi sammuttamassa käryävän kynttelikön\nEtusivu » Paikalliset 11.4.2021 10:30\nOdotettu Clean World Porvoo -tapahtuma saa jatkoa syyskuussa\nSisäministeri Maria Ohisalo siivosi Porvoo siistiksi -tapahtumassa viime syksynä. Tapahtuma oli osa Clean World Porvoo -ympäristöfoorumia, joka järjestetään taas ensi syksynä. Toni Degerlund\nSanomalehti Uusimaa järjestää yhteistyökumppaneiden kanssa jo toisen kerran Clean World Porvoo -tapahtuman. Kestävän kehityksen foorumin nimi on nyt ytimekkäästi CWP 2021.\nTapahtuman pääyhteistyökumppani on Porvoon kaupunki, ja tapahtuman yrityskumppaneiden haku on parhaillaan käynnissä.\nTapahtuman tuottajana toimii Ella Heimonen Yritysviestintä Informista.\nHeimosen mukaan viime vuoden tapahtuma oli menestys, vaikka koronan vuoksi ajankohta siirtyi keväältä syksylle ja livetapahtuma muuttui virtuaalitapahtumaksi.\n– Tapahtumaa seurasi verkossa yli 400 osallistujaa, ja tapahtuman tallenteen katsoi 600 henkilöä, joten tapahtuman sisältöä seurasi yli tuhat henkilöä, iloitsee Heimonen.\n– Myös palautteet olivat tavattoman positiivisia. Niissä kiiteltiin ohjelman tasoa ja sitä, miten tapahtuma nostaa esiin ja voi vahvistaa Porvoon roolia ilmastotyön edelläkävijänä ja innovaatioalustana uusille ideoille ja teoille, Heimonen kertoo.\nPorvoon kaupungin kestävän kehityksen asiantuntija Sanna Päivärinnan mukaan Porvoon kaupunki on mielellään mukana yhteistyökumppanina tapahtumassa, joka tukee suoraan kaupungin strategiaa.\n– Toisaalta tuemme myös mielellämme kaupungin tapahtumatarjontaa, Päivärinta sanoo.\nPorvoon tavoitteena on olla hiilineutraali vuoteen 2030 mennessä. Porvoo on linjannut, että se luo kaavoituksen avulla tiivistä ja energiatehokasta yhdyskuntaa ja edistää rakennusten elinkaaritehokkuutta ja niiden omaa energiantuotantoa sekä uusiutuvan energian hyödyntämistä. Porvoo on myös profiloitunut kestävän liikkumisen kaupunkina.\nPäivärinnan mukaan tarkoitus oli, että CWP -tapahtuman yhteydessä viime vuonna järjestetty Porvoo siistiksi -tapahtuma olisi jo saanut jatkoa.\n– Ajatuksena oli järjestää siivoustempaus keväällä ja syksyllä 2–3 asuinalueella, mutta näin koronan varjossa tempauksia ei olla otettu työn alle. Toivottavasti saamme syksyllä tempauksen pystyyn Clean World -tapahtuman yhteyteen, Päivärinta sanoo.\nCWP 2021 järjestetään 7. syyskuuta Haaga-Helian Porvoon Campuksen tiloissa. Jos pandemiatilanne sen sallii, myös yleisö pääsee paikan päälle osallistumaan virtuaalisen osallistumisen lisäksi. Viime vuoden tapaan virtuaaliyleisöllä on mahdollisuus lähettää kysymyksiä keskustelijoille.\nTapahtuman ohjelma tarkentuu lähiviikkojen aikana. Aihepiirejä ovat muun muassa puhdas energiantuotanto ja -järjestelmät, kestävä liikkuminen ja kiertotalouden ratkaisut. Tapahtuma tukee kestävän kehityksen tavoitteiden saavuttamista ja hiilineutraali Porvoo 2030 -strategian toteuttamista.\n– Tänä vuonna pyrimme tuomaan nuorten äänen vahvemmin esille myös tapahtuman sisältöihin, tapahtuman tuottaja Ella Heimonen kertoo.\nYK:n kestävän kehityksen tavoitteet astuivat voimaan vuonna 2016. Ne tähtäävät globaaliin muutokseen ja siihen, että ihmisten hyvinvointi ja ihmisoikeudet, taloudellinen vauraus ja yhteiskuntien vakaus turvataan ympäristön kannalta kestävällä tavalla. Tavoitteiden toteutumiseen tarvitaan niin valtioita, päättäjiä kuin kansalaisiakin.\nNälkäpäivä-keräykseen kaivataan lipaskerääjiä Porvoossa


Konsultointi Oy eläkesijoituksia varten | Kauppalehti.fi\nke 16.6. klo 11:14 Tietopalvelut Toimitilat\nKonsultointi Oy eläkesijoituksia varten\nplippo 25.3.2021 8:53\nMietin mahdollisuutta tehdä konsultointia ja pitkän ajan (>10v) sijoituksia lähinnä eläkesäästöjä varten.\nIdeana on myydä itseä (osaamista) ja tuoda rahaa firmaan joka sitten sijoitetaan EFT:iin ja osakkeisiin kasvamaan kunnes tarvitaan myöhemmin. Virossa tämä olisi helppoa ja suoraviivaista mutta siinä yhdellä omistajalla törmätään ilmeisesti hyvin nopeasti Suomen verokarhun ahneudesta johtuvaan tietopyyntöön.\nSuomen oy-verotuksessa taas minulle on epäselvää kuvion verotus, eli lasketaanko sijoitukset firmassa menoiksi vai ei. eli onko verotus:\nA: Laskutus 100 EUR -> osakkeiden osto 100 EUR -> 10v -> osakkeiden myynti 200 EUR => veron maksu 200 EUR * -20% => osinko 160 EUR\nB: laskutus 100 EUR -> vero -20EUR (20%) -> osakkeiden osto 80 EUR -> 10v -> osakkeiden myynti 160 EUR -> veron maksu 80 EUR * -20% => osinko 144 EUR\nEli voiko samana vuonna ostetut osakkeet vähentää kuluina laskutustulosta? Optio A tuottaa enemmän pitkällä aikavälillä ja mahdollistaisi tällaisen toiminnan jopa Suomessa. Verottajan sivut ovat konsulentille liian vaikeaa luettavaa...\njuubs 25.3.2021 20:46\tvastaus nimelle: plippo\nJos tuon selvittäminen verottajan sivuilta on liian vaikeaa niin en suosittele yrityksen perustamista.\nSamp 25.3.2021 21:50\tvastaus nimelle: plippo\nSijoitus ei ole kulu (arvonalenema voi olla).\nViestiä on muokannut: Samp25.3.2021 22:08\nredi 28.3.2021 20:14\tvastaus nimelle: plippo\nJos firma laskuttaa x euroa (alv0), on tulos x euroa miinus kulut. Tuloksesta 20% veroa, loput voi sijoittaa.\nJos sijoitus tuottaa esim. osinkoja niin listatun yhtiön osingosta menee veroa 20% taas kun kirjanpitovuosi täyttyy.\nJa sitten on alv alarajanvähennys jne., josta voi kertyä murusia sijoitettavaksi, jos pientä alvillista laskutusta.\noutjkn 28.3.2021 21:33\tvastaus nimelle: Samp\n> Sijoitus ei ole kulu (arvonalenema voi olla).\nKoska kyseessä on konsultointia elinkeinotoimintana harjoittava yritys, niin osakesijoitukset eivät ole vaihto-omaisuutta, joten arvonalenemat ovat verotuksessa vähennyskelpoisia vasta realisoituessaan.\nMolokki 29.3.2021 8:43\tvastaus nimelle: outjkn\n> > aa-verotetaan-osakeyhtiossa/#e9652e53\n> > kaupan-kirjanpito-vaihto-omaisuus/\n> > Sijoitus ei ole kulu (arvonalenema voi olla).\n> Koska kyseessä on konsultointia elinkeinotoimintana\n> harjoittava yritys, niin osakesijoitukset eivät ole\n> vaihto-omaisuutta, joten arvonalenemat ovat\n> verotuksessa vähennyskelpoisia vasta realisoituessaan.\nJuuri näin. Mahdollista olisi tietty perustaa kaksi yhtiötä sijoitus Oy, joka omistaa 100% konsultointi Oy:n. Tällöin konsultointi on Konsultointi Oy:lle elinkeino ja sijoitus Oy voi kirjata ostamansa pörssiosakkeet vaihto-omaisuuteen. Samalla sijoitus Oy voi nostaa konsultointi Oy:ltä "verovapaana" (20% vero tietty konsultointi Oy:n tuloksesta, jotta jakokelpoista syntyy) osinkoja. Toki järjestely saattaa kaatua kahden yhtiön hallinnollisiin kuluihin mm. pankkipalvelut ja kirjanpito. Toki kirjanpidon voi tehdä myös itse.\nViestiä on muokannut: Molokki29.3.2021 8:44\nProman 29.3.2021 12:30\tvastaus nimelle: outjkn\nHyvin onnistuu, mikäli yhtiöjärjestyksen toimialapykälään on lisätty arvopaperikauppa.\noutjkn 29.3.2021 22:41\tvastaus nimelle: Proman\nEi onnistu. Kirjanpitolautakunnalta on lausunto, että elinkeinotoimintaa harjoittavan yrityksen arvopaperisijoituksia ei voi kirjata vaihto-omaisuuteen.\nProman 30.3.2021 10:24\tvastaus nimelle: outjkn\nAlkperäisen kysymyksen yli kymmenen vuoden sijoituksia ei voikaan mutta muuten kyllä. Esittämäsi peruste että pelkästään konsulttiyhtiön evl-status estäisi osakekaupan ja vaihto-omaisuuskäsittelyn ei yksinkertaisesti päde. Vastaavia yhtiöitä on vaikka kuinka paljon.\nMutta jos sinulla on linkki mainitsemaasi kilan päätökseen niin laita tänne. Katsotaan mitä se pitää sisällään.\nKicks 30.3.2021 10:31\tvastaus nimelle: outjkn\nVuosia pyöritetty osakekauppa vaihto-omaisuudessa. Kaupankäynti aktiivista ja voittoa tavoittelevat. Yhtiöjärjestyksessä arvopaperi kauppa listattuna. Ei ole kyseenalaistettu. Nykyään ei enää ole edes eri tulolajeja yhtiön verotuksessa.\noutjkn 30.3.2021 13:01\tvastaus nimelle: Kicks\nKILA:n lausunnosta (1735)\n"Arvopapereiden käsittely vaihto-omaisuutena puolestaan edellyttää, että «arvopaperikauppa» voidaan katsoa kirjanpitovelvollisen varsinaiseksi liiketoiminnaksi. Erityisesti arvopaperikaupan ollessa kyseessä yhtiöjärjestyksen tai muun vastaavan asiakirjan toimialalausekkeen sisällölle ei tule antaa liiallista painoarvoa. Esimerkiksi osakeyhtiöiden yhtiöjärjestysten toimialapykäliin sisällytetään yleisesti arvopapereiden hallinta ja kaupankäynti niillä ilman, että tästä muodostuu tai on tarkoituskaan muodostua yhtiöiden varsinaista liiketoimintaa. "\nViestiä on muokannut: outjkn30.3.2021 13:08\nProman 30.3.2021 16:16\tvastaus nimelle: outjkn\nLinkkiä päätökseen pyydettiin mutta etpä välittänyt laittaa. Epäilykset heräsivät heti. No, tässä se on.\nKyseessä oli passiivisesti toimitiloja sisaryhtiöilleen vuokraava yritys, joka samalla myi vuosittain arvopapereita muutaman kymppitonnin edestä. Melko passiivista toimintaa enkä minäkään näin väsähtänyttä touhua arvopaperikaupaksi lukisi. Elinkeinotoiminnasta ei päätöksessä mainuttu sanaakaan, mutta todennäköisesti kyseessä oli vanhan tulolähdejaottelun mukainen TVL-yhtiö.\nSen elinkeinotoiminnan vedit omasta hihastasi.\nEi muutosta. Tänne ei pitäisi sepustaa mitään tuolla tietämyksellä. Joku alkava yrittäjä saattaa vielä uskoakin väitteitäsi.\njuubs 31.3.2021 11:12\tvastaus nimelle: outjkn\nToivottavasti et ole itse yrittäjä, pilaat tuolla tietämättömyydellä yrittäjien mainetta\noutjkn 31.3.2021 12:29\tvastaus nimelle: juubs\nEi kirjapitolautakunnan perustelujen tulkinnassa oteta kantaa, siihen, että mikä on alkuperäinen tapaus, johon lausunnossa viitataan.\nArvopaperikaupan pitää olla yrityksen varsinaista liiketoimintaa, jotta arvopapereita voi käsitellä vaihto-omaisuutena (kuten tuossa lausunnossa aivan selvästi sanotaan). Se, että onko arvopaperikauppa varsinaista liiketoimintaa tulkitaan sitten tapauskohtaisesti.\nProman tuossa on se, joka antaa väärää infoa kun sanoo, että arvopaperikauppa yhtiöjärjestyksessä mahdollistaa arvopaperien käsittelyn vaihto-omaisuutena (sehän tuossa KILA:n lausunnossa esim. sanotaan, ettei kirjaus yhtiöjärjestyksessä riitä).\nViestiä on muokannut: outjkn31.3.2021 12:36\nProman 31.3.2021 12:54\tvastaus nimelle: outjkn\nNyt sanot että kirjapitolautakunnan perustelujen arvopaperikaupan tulkinnassa ei oteta kantaa alkuperäiseen tapaukseen, johon lausunnossa viitataan. Heti sen jälkeen itsekin kerrot että arvopaperikauppaa tulkitaan tapauskohtaisesti. No niin, mielestäsi välillä ei tulkita tapauskohtaisesti ja välillä tulkitaan. Ota sitten kannastasi selvää.\nLaitetaan tähän yhteenveto asiasta jotta asiasta kiinnostuneet saisivat jotain tolkkua asiasta.\nJos osakeyhtiöllä on pitkäaikaisia osakesijoituksia eli sellaisiksi voidaan katsoa yleensä yli vuoden hallinta-aikaa, niin ne kirjataan yleensä taseen pitkäaikaisiin sijoituksiin ja mahdollisia arvonalennuksia ei voi tehdä verotuksessa myymättä näitä arvopapereita tappiolla. Näiden sijoitusten myyntivoitot kirjataan liiketoiminnan muihin tuottoihin ja tappiot muihin kuluihin.\nJos omistusaika on tarkoitettu lyhyeksi, yhtiöjärjestyksestä löytyy muun toiminnan ohessa mainita arvopaperikaupasta ja salkku vaihtuu vähintään 3-4 kertaa tilikauden aikana, niin osakkeet voidaan kirjata vaihto-omaisuuteen. Myyntihinnat kirjataan liikevaihtoon ja realisoitujen myyntien hankintamenot ostoihin. Mikäli tillinpäätöshetkellä osakkeiden markkina-arvo on alle hankintahinnan, niin tältä osin voidaan tehdä kulukirjaus ilman arvopapereiden myyntiä. Kokonaiskatteessa sitten näkyy, tuliko arvopaperikaupasta voittoa vai tappiota.\nEdit: Arvopapereiden arvonalennuskirjaus tilinpäätökseen lisättiin.\nViestiä on muokannut: Proman31.3.2021 13:13\nViestiä on muokannut: Proman31.3.2021 13:18


Essi Pöysti blogissaan: Latinotytöt näyttelivät kipeitä\nJUURI NYTKoronapotilaita hoitava lääkäri: ”Sairaalahoidossa moni katuu sitä, ettei ottanut rokotetta”11-vuotias Tuomas ryhtyi huumediileriksi ja luuli saavansa luksuselämän – toisin kävi\n”Latinotytöt näyttelivät kipeitä”\nMiss Universum -kilpailun tiivis tahti on saanut monet missit itkemään. Myös Essi Pöysti myöntää olleensa väsynyt.\nEssi Pöysti kilpailee suurella voitonhalulla Miss Universumin tittelistä. AP / LEHTIKUVA\n17.08.2009 klo 15:01\nMiss Universumin tittelistä parhaillaan kilpaileva Essi Pöysti on jo huomannut, miten likaista peli voi parhaimmillaan olla. Hän kertoo 7 päivää -lehdelle pitämässään blogissa viime viikon olleen todella kiireinen ja unien jääneen vähäisiksi.\n– Sen kyllä huomasi tytöistä ja itsestäni. Monet itkivät herkästi, he olivat hermostuneita ja todella väsyneitä. Itse olin aamuisin uninen ja väsynyt, mutta piristyin mukavasti päivän aktiviteettien ansiosta.\n– Muutamat latinotytöt näyttelivät kipeitä ja nukkuivat koko päivän, kun me muut tunnolliset edustimme. Täällä on siis sellainen sääntö, että ainoastaan sairaanhoitajan luvalla saa jäädä huoneeseen. Ihmeellisiä hoitajia, kun menevät noin helposti lankaan, Essi kummastelee blogissaan.\nViime sunnuntaina tuomaristo valitsi 15 parasta missiä. Tulokset julkistetaan vasta suuressa finaalissa 23. elokuuta, jolloin myös valitaan uusi Miss Universum. Tällä hetkellä missit treenaavatkin tiiviisti sunnuntain finaalia varten.\nEssi on pannut merkille olevansa itsekin kovin kilpailuhenkinen. Lauantaiaamuna misseille oli järjestetty pieni kilpailu, jossa he laskivat uimarenkailla Atlantis-hotellin koskessa.\n– Huomasin, että jokainen tyttö halusi voittaa. Muut kilpailijat olivat yhtä tosissaan kuin minä. Kun on kyse kilpailusta, niin laitan aina kaiken peliin ja kilpailen täysillä.\n– Olin pitkän kauhomisen jälkeen hienosti ryhmäni toinen. Nyt ovat kädet kipeät ja polvessa syvä ruhje – auts!\nNähdäänkö Essi 15 kauneimman joukossa Miss Universum-kisan finaalissa?


Apukinosten kolaus ja lumimyräkät luoneet erinomaiset olosuhteet saimaannorpan pesinnälle – vapaaehtoiset julistivat pesärauhan alkaneeksi | Metsähallitus\nApukinosten kolaus ja lumimyräkät luoneet erinomaiset olosuhteet saimaannorpan pesinnälle – vapaaehtoiset julistivat pesärauhan alkaneeksi\n– Saimaannorpat ovat uteliaita, mutta kun ne lisääntyvät, ne haluavat olla rauhassa ja suojata uutta tulokasta. Toivoisin, että lyhyen kevättalven ajan kaikki Saimaan kävijät käyttäisivät virallisia reittejä ja oleskelupaikkoja, jotta norpat saisivat pesiä rauhassa, juvalainen Korpikallio vetoaa.\n–Pedot voivat tulla uteliaiksi, mihin ihmisten tekemät jäljet johtavat. Siksi nyt on parempi kiertää kaikki Saimaan luodot ja mökittömät saaret kaukaa, imatralainen Sarkanen sanoo.\nKaikkiaan nyt näyttää norppien kannalta hyvältä. Jään pinnalla oleva raskas lumikuorma toki nostaa vettä jäälle ja myös saimaannorppien pesiin, mutta kun kinosta on riittävästi päällä, tällä ei pitäisi olla vaikutusta pesintään, Marttinen kertoo.\nJää- ja lumitilanne mahdollistivat apukinosten kasaamisen jo tammikuun alkupuolella, minkä ansiosta helmikuu pystyttiin rauhoittamaan kokonaan pesinnälle. Alueille, joihin oli muodostunut hyvin luonnonkinoksia, ei tehty apukinoksia lainkaan, sanoo erikoissuunnittelija Miina Auttila Metsähallituksesta.\nSaimaannorpalle tehtiin apukinoksia tammikuussa 2022. Kuva: Miina Auttila, Metsähallitus\nWWF Suomi, viestinnän asiantuntija Minna Nyrhinen-Blazquez, 040 7412 116, minna.nyrhinen@wwf.fi\nWWF video: Saimaannorpan pesärauhan julistus 2022 (youtube.com)\nYhteinen saimaannorppamme LIFE -hanke (Metsähallitus)\nLisätietoa saimaannorpasta (Metsähallitus)


kosmetologi | Terveyden Asialla\nKoti Tagit Kosmetologi\nTittariina joi vain vettä – muutos 2 päivässä, katso!\ntoimitus - 4.3.2018\nUutiset toimitus - 10.12.2018\nTuhkarokkoa esiintyy tällä hetkellä Euroopassa Ranskassa, Kreikassa ja Italiassa. Lähi-idässä tuhkarokkoa on Saudi-Arabiassa ja Israelissa. Aasiassa puolestaan Thaimaassa, Vietnamissa, Intiassa ja Filippiineillä. -Tuhkarokkoa esiintyy tällä hetkellä...\nLääkärit: Potilailta hävinnyt kyky arvioida, ovatko oireet vakavia\nUutiset toimitus - 10.1.2016\nLääkäreiden mielestä potilaat hakeutuvat lääkärin vastaanotolle silloinkin, kun vaiva hoituisi itsehoitolääkkeellä. Yli 60 prosenttia lääkäreistä on sitä mieltä, että potilailta on hävinnyt kyky arvioida omien...\nNäin teet lomastasi 101 prosenttia paremman\nTerveydentekijät toimitus - 23.6.2021\nLoma lähestyy, ihanaa! Tauko ja hengähdys työelämästä on kuormittavan vuoden jälkeen tarpeen itse kullekin. Loman suunnittelu edellyttää nyt enemmän kuin aiemmin, mutta...


Saunan Pesu | Pohjalainen Uutiset\nPikaohje: saunan kiukaan puhdistus ja kiuaskivien pesu. 4 0. Pikaohje: saunan kiukaan puhdistus ja kiuaskivien pesu. Kiukaan puhdistus ja kiuaskivien pesu kannattaa hoitaa perusteellisemmin kerran pari vuodessa. Kunnossapito pidentää kiukaan käyttöikää. Teksti Meidän Talo. Kuvat Eric Leraillez.\nSaunan pesu aina edullisesti ja yli 100 000 muuta tuotetta rakentamiseen, sisustukseen ja pihalle. Nopeasti kotiin toimitettuna. Tilaa täältä!\nSaunan jakkara – Saunatalo – Saunapenkki on pesu- ja pukuhuoneen vakiokaluste. Saunatalon saunapenkit ovat turvallisia ja tukevaa tekoa. Kunkin saunan- ja pesutilan sisustukseen on valittavissa sopivaa puumateriaalia ja tyyliä oleva penkki. Kaikki penkkimallimme ovat säätöjaloilla, jolloin ne soveltuvat hyvin kosteisiin tiloihin.\nSauna kannattaa suursiivota kerran vuodessa. Puupinnat eivät tykkää vedellä lotraamisesta, joten varjele löylyhuonettasi liialliselta pesulta. Sauna on suomalaiselle sydämen asia, mutta moni kohtelee saunaansa vahingossa kaltoin kuivattamalla ja pesemällä sen väärin. Perusteellinen puhdistus kann.\nSaunan ja kosteiden tilojen maalaus. Märkä- ja kosteissa tiloissa maaleilta ja kuultavilta tuotteilta vaaditaan erityistä kosteuden sekä mahdollisesti myös mekaanisen rasituksen kestoa. Siksi ne vaativatkin pinnoilleen omat laadukkaat tuotteensa.\nSaunan pesu kuuluu siivouspalvelun Kotipalvelu Carolina tarjontaan kaupungeissa Espoo, Helsinki, Vantaa. » Ota yhteyttä siivousyritykseen Kotipalvelu Carolina. Siivouspalvelu Edona tmi. Siivouspalvelu Edona on pieni perheyritys joka tarjoaa asiakaslähtöistä, laadukasta sekä ammattitaitoista siivousta.\nSaunan pesu on lisäpalvelu kotisiivoukselle. Kotisiivous kestää säännöllisille siivousasiakkaillemme vähintään 2 tuntia ja kertasiivouksissa vähintään 3 tuntia. Saunan pesu kestää siivouksen lisäksi tavallisesti noin tunnin verran. Tilaa maksuton siivouksen suunnittelukäynti .\nSaunan paneelit kotoista leppää, väliseinä lasia. Pesuhuoneen lasiseinä. Lasiseinän läpi avautuu näkymä pesuhuoneeseen. Kiuas on upotettu alalauteeseen. Saunan seiniin ja kattoon asennettiin SPU-polyuretaanieristeet ja paneloinnin taustapuolen tuuletuksen varmistava rimoitus. Leppäpaneelit kiinnitettiin niihin hakasnaulaimella.\nSaunan pesu/kosteusvaurio Kylpyhuone ja sauna. Kysytty: 7.5.2019 klo:14:34. Saunan pesun yhteydessä tapahtui vahinko ja noin vajaa ämpärillinen vettä kaatui ja vesi pääsi valumaan saunapaneelien välistä. Onko mahdollista, että tällaisesta voi syntyä kosteusvaurio?


Vuokrataan puutalo-osake Kaksio - Pori Päärnäistenkatu 3\n2h + k , puutalo-osake, 595 €/kk, 52 m²\nvuokrahuoneisto, Pori, Päärnäistenkatu 3\nHyväkuntoinen, 2015 remontoitu läpitalon kaksio idyllisen Kuukkarin puutaloalueella. Asunnossa on tyylikäs harmaatiilikuvioinen muovimatto, joka on helppo pitää puhtaana ja miellyttävän lämmin jaloille. Tilavassa makuuhuoneessa on säilytyskaapistot. Kaakeloitu kylpyhuone ja tilaa pyykinpesukoneelle on. Asunnossa on lisäksi myös vaatehuone. Ikkunoissa on sälekaihtimet.\nAsunnon lämmitys sisältyy vuokraan. Asunnossa on myös ilmalämpöpumppu kesän jäähdytystä varten. Asunnossa on uudehko koneellinen ilmanvaihto. Kadun toisella puolella on leikkipuisto ja ydinkeskustan palvelut 1,5km päässä.\nPäärnäistenkatu 3, 28120 PORI\n1kk + hlö tai 2kk


Savonlinnan seutu - ProOsa ry\nTyöyhteisökehittäjä Aija Broms\nTyösuhteeni hankkeessa on päättynyt!\nKiitos kaikille ProOsa-hankkeen toiminnassa mukana olleille antoisasta yhteistyöstä.\nTiimalasi valui loppuun aivan liian nopeasti. Tarvittaessa tavoitat minut aija.broms@spyder.fi tai puhelimitse 044-570 3630. Hankeasioissa yhteys hankepäällikkö Seija Lahteen puhelin 050-594 5834, seijalahti@gmail.com, seija.lahti@proosa.fi\nIloa, innostusta ja voimia työhönne\nTOTI – Tuottavuutta ja osaamista tietokoneella -koulutusohjelma 2011\nProOsa-hanke järjestää TOTI – Tuottavuutta ja osaamista tietokoneella -koulutusohjelman Savonlinnassa tammi-maaliskuussa 2011. TOTI koostuu kolmesta modulista, mutta osallistuja voi myös valita yksittäisiä moduleita oman tarpeensa mukaan.\nI. Tietokoneen käytön perusteet\nII. Tyylikästä yritysviestintää\nIII. Verkko markkinoinnin ja kaupankäynnin tukena\nTOTI-koulutusohjelma_Savonlinna 2011_tarkempi kuvaus.pdf (662 kB)\nHiusyrittäjien jaksamiskoulutus 2011\nHiusalan ammattilaiset koulutuksessa keväällä 2011\nProOsa-hanke järjesti tammi-helmikuussa 2011 hiusalan ammattilaisille (yrittäjät ja henkilökunta) koulutuskokonaisuuden, joka antoi eväitä:\nVVT, Voimavarat Työssä® -kartoitus sisältäen henkilökohtaiset kirjalliset analyysit, toteutettiin sekä kurssin alussa että sen päätyttyä.\nKurssilla asiantuntijana oli psykologi Mika Viinikainen.\nHiusyrittäjien jaksamiskoulutus_Savonlinna 2011.pdf (590 kB)\nEnglannin kielen puhekurssi 2011\nEnglannin kielen puhekurssilaisia helmikuussa 2011\nProOsa-hankkeen Englannin kielen puhekurssi alkoi 9.2.2011 yhteistyössä Savonlinnan kesäyliopiston kanssa. Kurssin opettajana toimii FM Jarkko Kosonen. Järjestämämme puhekurssit on koettu erittäin hyödyllisiksi englannin puhetaidon ylläpitämisessä.\nVenäjän kielen puhekurssi 2010\nVenäjän kielen puhekurssi pidettiin 4.11.-16.12.2010 Savonlinnan kesäyliopistolla. Kurssin opettajana toimi FM Sanna Vainikainen ja kurssilla oli mukana 11 innokasta opiskelijaa.\nKatso tarkemmat kuvat kuvagalleriasta.\nEnglannin kielen puhekurssi 2010\nEnglannin puhekurssin osallistujat syksyllä 2010 Savonlinnassa\nProOsa-hanke järjesti yhdessä Savonlinnan kesäyliopiston kanssa englannin kielen puhekurssin yrityksille 8.9.-17.11.2010. Puhumista harjoiteltiin usein pareittain ja pienryhmissä. Kurssilla kiinnitettiin erityistä huomiota suomalaisille tyypillisiin lausuntaongelmiin. Lisäksi laajennettiin sanavarastoa ja parannettiin puhelinkeskustelutaitoja sekä opeteltiin ottamaan huomioon keskustelukumppanin kielitaito. Opettajana toimi FM Jarkko Kosonen.\nProOsan englannin puhekurssit Savonlinnassa 2010.pdf (3.0 MB)\nTietoiskuvalmennus ja infotilaisuus 1.9.10 Savonlinnassa\nProOsa-hanke järjesti keskiviikkona 1.9.2010 Tietoiskuvalmennuksen ja infotilaisuuden Savonlinnassa. Tilaisuudessa esiteltiin syksyn koulutuksia ja käytiin läpi eri teemoja, kuten\nMyynti ja markkinointi verkossa (kotisivut, verkkokauppa, asiakkuuksien hallinta, hakukonenäkyvyys ja omien verkkopalveluiden hallinta)\nTyöhyvinvointi (VVT, Voimavarat Työssä -kartoitus)\nInfossa esiteltyihin koulutuksiin ja kursseille pystyi myös ilmoittautumaan tai jättämään yhteydenottopyynnön, jos kiinnostus heräsi. Jos et päässyt paikalle, voit ilmoittautua tältä sivulta tai kysyä lisää Aija Bromsilta, aija.broms@proosa.fi, puh. 050 398 9901.\nKoulutuskokonaisuus jaksamisesta ja verkostoitumisesta taloushallinnon ammattilaisille syksyllä 2010 Savonlinnassa\nProOsa-hanke on syksyllä järjestämässä taloushallinnon ammattilaisille (yrittäjät ja koko henkilökunta) suunniteltua koulutuskokonaisuutta, joka antaa eväitä:\nVVT, Voimavarat työssä®-kartoitus, joka sisältää myös henkilökohtaiset kirjalliset analyysit, toteutetaan halukkaille sekä kurssin alussa että sen päätyttyä.\nKurssi pidetään keskiviikkoisin 29.9., 13.10., 27.10., 10.11., ja 1.12.2010 klo 15.00-18.00 Casinon Salonki-kabinetissa, Savonlinnassa.\nKurssin vetäjänä toimii psykologi Mika Viinikainen.\nI Terveys, hyvinvointi ja riskit\nMitä tällä hetkellä tiedetään työn, terveyden ja hyvinvoinnin yhteyksistä? Mitkä ovat suurimmat hyvinvoinnin riskit ja mitä niille on tehtävissä? Mikä on taloushallinnon alalla keskeistä ja ajankohtaista työhyvinvoinnin kannalta? Kokoontumisessa käsitellään mm. aivoihin ja uneen liittyvää uutta tietoa.\nII Työ, työnilo ja työnimu\nMitkä ovat työhön liittyvät positiiviset tekijät ja miten ne ovat lisättävissä? Kokoontumisessa käsitellään mm. ajan tasapainottamista, asiakaspinnassa toimimista ja sen terveellisiä rajoja sekä ns. uutta työn järjestystä.\nIII Onnellisuus ja elämänlaatu\nMikä on keskeistä ihmisen elämässä? Mistä onnellisuus ja tyytyväisyys elämään syntyvät? Kokoontumisessa käsitellään mm. tutkimusnäyttöä onnellisuuden kokemisesta ja henkilökohtaisten ratkaisujen työstämistä omassa työssä ja elämässä.\nEnglannin kielen puhekurssi kevät 2010\nEnglannin puhekurssin osallistujia\nProOsa-hanke järjesti englannin puhekurssin 3.2.-14.4.2010 Savonlinnassa. Opettajana toimi FM Jarkko Kosonen. Kurssilla käytiin läpi yleisiä palvelutilanteita ja ääntämisen perusasioita sekä harjoiteltiin tavanomaisia varauksia, vastaanottoja ja tilauksia. Lisäksi opeteltiin neuvomaan tietä ja vastaamaan kysymyksiin, joihin kurssilaiset törmäävät usein sekä harjoiteltiin kassatapahtumaa ja puhelinkeskusteluun liittyviä fraaseja.\nKatso kuvia kuvagalleriasta!\nHiusyrittäjien teemakoulutukset keväällä 2010\nHiusyrittäjät asiakaspalvelukurssilla maaliskuussa 2010\nProOsa-hanke järjesti Savonlinnan seudun hiusyrittäjille kolmen teeman koulutuksen helmi-maaliskuussa 2010. Kurssi toteutettiin yhteistyössä Mikkelin ammattikorkeakoulun Savonlinnan kampuksen kanssa.\nAsiakaspalveluteeman kouluttajana toimi KTM Tuula Höglund.\nMuut teemat olivat hätäensiapu (opettajina THM Leena Fyhr ja THM Tarja Turtiainen) ja aggressiivinen asiakas (opettajana THM Leena Fyhr).\nKennethin koulutus Mikkelissä\nKenneth Österberg palasi Etelä-Savoon!\nProOsa-hanke järjesti Aktiivinen myynti -seminaarit Mikkelissä ja Savonlinnassa 19. ja 20.3.2010. Valtakunnan tehokkaimpien myyntitiimien rakentajana arvostettu kouluttaja Kenneth Österberg valmensi yrittäjiä ja työntekijöitä tuloksentekijöiksi.\nPe 19.3.2010 Mikkelissä: Konkreettista hyötyä myyntityöhön\nMyyntivalmennus on kokonaisuus, joka sisältää lukemattomia pieniä asioita – sellaisia, joita pidämme usein lähes itsestäänselvyyksinä. Tilannetaju on tärkeää!\nLa 20.3.2010 Savonlinnassa: Jatkoseminaari, tekniikkapäivä\nEnsimmäisen kurssin (Savonlinnassa 19.11.2009 ja Mikkelissä 19.3.2010) asioiden kertaus, esittelytekniikka, argumentointi ja vastaväite.\nKouluttaja Kenneth Österberg\nOsallistujat kuuntelevat tarkkaavaisina\nKuvat: Anni Mäki-Soini\nMustanaamio kävi Savonlinnassa\nProOsa-hankkeen järjestämä Myyntiseminaari pidettiin Savonlinnassa Wivi Lönn -salissa torstaina 19.11.2009. Seminaari toteutettiin yhdessä Savonlinnan kesäyliopiston kanssa. Seminaarin vetäjänä oli valtakunnan tehokkaimpien myyntitiimien rakentajana tunnettu ja arvostettu myyntikouluttaja, valmentaja Kenneth Österberg.\n"Tärkeintä on, että kohtaa ihmisen ihmisenä, luonnollisesti, ilman myyntimies- tai virkamiesmaskia. Myymisessä on kyse auttamisesta, ja heti kun avaat suusi, myyt. Tilannetaju on tärkeää. Myynti-valmennus on kokonaisuus, joka sisältää lukemattomia pieniä asioita - sellaisia, joita pidämme usein lähes itsestäänselvyyksinä."\nÖsterberg piti kuusikymmenpäisen kuulijakunnan otteessaan koko päivän. Mukaansatempaava ja mielenkiintoinen esitystapa ei jättänyt ketään kylmäksi. Huomionarvoista on, että osallistujilta kerätyn palautteen perusteella päivän oppi on helposti siirrettävissä arkityöhön - hyödyksi käytännön tasolle.\nMustanaamio palaa Savonlinnaan, kenties myös Mikkeliin - seuraa sivujamme!\nKatso lisää kuvia seminaarista kuvagalleriasta.\nVenäjän puhekurssit 2009